Dačić: Tadiću, gledao si me u oči a špijunirao sedam godina - Vijesti.me\n"POSTOJALE PARAPOLICIJSKE SNAGE"\nDačić: Tadiću, gledao si me u oči a špijunirao sedam godina\n"Moji kontakti nisu bli tajni i svi ljudi u kabinetu predsjednika Tadića su znali za to. Cilj svega je bilo da se uvučem u ovu priču kao i predsjednik Crne Gore MIlo Đukanović" Edit\nIvica Dačić (Foto: Beta/AP)\nTanjug 8. septembar 2015, 17:04 ažurirano 13. februar 2019, 20:58\nLider SPS Ivica Dačić kaže da je nakon današnje izjave bivšeg predsjednika Srbije Borisa Tadića očigledno da su postojale parapolicijske snage koje su radile za jednu osobu, a da snimci na kojima su on i Rodoljub Radulović služe za ucjenjivanje i izazivanje političkih potresa.\nOn je na konferenciji za štampu rekao da je Tadić konačno priznao da je znao za snimke i prije nego što mu je (Dačiću) nudio koaliciju nakon izbora 2012.\n"Rekao je da je za snimke saznao 2009. godine, a on meni sredinom 2012. nudi koaliciju. Tri godine poslije toga priznao je da je znao za snimke, a nikada mi nije rekao ni riječ o tome. Samim tim je priznao da snimci nisu služili za borbu protiv kriminala", rekao je Dačić.\nNaprotiv, dodao je, sve vrijeme su snimci služili za ucjenjivanje kao i sada što služe za izazivanje političkih potresa.\n"Sada je jasno da smo u državi imali parapolicijske snage koje su radile za jednu ličnost u državi, a ne državu, jer sam i ja bio dio države", naglasio je Dačić upitavši kako je Tadić mogao da čuje za snimke na Savjetu za bezbjednost, čiji je i on bio član kao ministar policije.\nS tim u vezi je pomenuo izjavu nekadašnjeg ministra odbrane Dragana Šutanovca putem Tvitera da ni on nije znao za snimke, a bio je član Savjeta za bezbjednost.\n"Očigledno da ja nisam bio na tom sastanku Savjeta ili su te strukture obavještavale samo određene članove", primijetio je Dačić naglasivši da mu je žao što po ko zna koji put mora da govori o sastanku s Radulovićem, te da namjerava posljednji put da se obrati na tu temu jer je već odavno sve poznato.\nS tim u vezi je dvojicu policajaca upitao gdje su bili tada, "Lazare jesi bio prisutan, Aco gdje si sjedeo", a oba pripadnika MUP-a su potvrdila da su bila na sastanku i sjedjela samo dva i po metara od njega.\n"Nisam znao da se vodi istraga protiv bilo kog od tih ljudi. Tek je dvije godine kasnije podnijeta krivična prijava protiv Radulovića", objasnio je on i dodao:\n"Sedam godina je valjda dovoljno vrijeme da se analizira priroda mojih kontakata i komunikacija. Očigledna je želja bila da se ja uvučem u cio proces ne obaveštavajući me da se u mom okruženju nalazi za policiju sumnjivo lice, što je bila njihova obaveza. Ja sam time mogao da ugrozim bezbjednosni sistem zemlje", naveo je Dačić dodajući da Radulović nije bio u Bijeloj knjizi o orgnaizovanom kriminalu kada se sve dešavalo.\n"Moji kontakti nisu bli tajni i svi ljudi u kabinetu predsjednika Tadića su znali za to. Cilj svega je bilo da se uvučem u ovu priču kao i predsjednik Crne Gore MIlo Đukanović", rekao je, ocijenivši da je tu riječ o trgovini političkim uticajem.\nTadić: Nemam veze sa snimcima, radi se o sukobu unutar vlade\nTadić je ranije danas izjavio da nema pojma ko je pustio snimke sastanaka vrha MUP-a za vrijeme mandata Ivice Dačića sa Rodoljubom Radulovićem i da to nema veze sa njim, te da je očigledno da se radi o sukobu unutar Vlade Srbije.\n"Očigledno je za svakog mislećeg pojedinca da se radi o sukobu unutar vlade, jer niko ne bi smio iz vladinih institucija da pusti taj snimak bez dozvole najviših funkcionera", rekao je Tadić na konferenciji za novinare.\nTadić je napomenuo da kao predsjednik SDS neće učestvovati u toj debati, u kojoj, kako je naveo, režimski mediji pokušavaju da prebace pritisak i težište pažnje na opozicione stranke, kao i da mu ne pada na pamet da uđe u aktuelnu vladu.\n"Nema nijednog razloga da se komporomitujem učešćem u toj vladi, a još manje mi pada na pamet da mijenjam Dačića na funkciji na kojoj jeste", istakao je Tadić.\nTadić je istakao i da nikada u životu sa Dačićem o bilo kakvom snimku i njegovoj vezi sa Radulovićem nije razgovarao.\n"Mislim da je najprljavije što može da insinuira jedan političar u Srbiji da implicitno optuži one koji su sada mrtvi, a mislim da je ta optužba upućena prema mom bivšem šefu kabineta (Miodrag Miki Rakić) i to su radili neki njegovi saradnici iz stranke tokom proteklih 48 sati i to svjedoči o moralnom karakteru ove vlade kojoj sam najoštrija opozicija", poručio je Tadić.\nObjasnio je da svaka služba bezbjednosti u svijetu snima one koji su sumnjivi, a da u ovom slučaju nisu snimali predstavnika vlade, već da je istraga bila zbog Radulovića.\n"Ako kojim slučajem predstavnici vlade dođu u konakt sa onima koji su sumnjivi zbog nekog krivičnog djela, onda i predstavnici vlade i drugi građani po prirodnom mehanizmu bivaju snimljeni i to je moj jednostavni odgovor", naveo je Tadić, dodajući da je pitanje za nadležne da li je neko obavještavao ili nije one koji su na snimku sa osumjičenim.\nNaglasio je da nije znao sa kim se predstavnici vlade srijeću, već da je naknadno, na Savjetu za nacionalnu bezbjednost, dobio plan djelovanja u borbi protiv organizovanog kriminala i šverca narkotika i u tom konktesku bio informisan o postojanju raznih snimaka, ne samo tog snimka.\nPrema njegovim riječima, svaka država štiti svoj integritet i bezbjednost, legitimnim i legalnim metodama, a to je radila i država Srbija, po zakonu i u koordinaciji sa međunarodnim bezbjednosnim institucijama.\n"Mi smo u tom trenutku bili država koja se potpuno iskreno i otvoreno borila protiv organizovanog kriminala, dobili smo najveće međunarodne kvalifikacije za to. Prvi put u novijoj istoriji od 2008. do 2012. godine Srbija je postala međunarodni učesnik u borbi protiv terorizma i organizovanog kriminala", istakao je Tadić, navodeći da je kao predsjednik države bio svom snagom tome posvećen.\nJeremić: Vučić i Đukanović saučesnici u organizovanom kriminalu,...


By Nezavisen Vesnik / Објављено на: September 22, 2020\nZamenik premijera za evropska pitanja Severne Makedonije Nikola Dimitrov sastao se jutros u Briselu sa nemačkim ministrom za Evropu Mihaelom Rothom, čija zemlja predsedava EU do kraja godine.\nDimitrov je Rotha upoznao sa prioritetima vlade Severne Makedonije u oblasti evropskih integracija i naglasio da je „proces pridruživanja najbolje sredstvo za uvođenje evropskih standarda i principa kod kuće“.\n„Severna Makedonija je odlučna da postane prosperitetna evropska demokratija u kojoj vladaju zakoni“, rekao je Dimitrov.\nNemački ministar za Evropu boravi u Briselu, gde prisustvuje ministarskom sastanku EU. Iako Severna Makedonija danas zvanično nije na dnevnom redu, očekuje se odluka ministara o odobravanju pregovarakog okvira za Severnu Makedoniju. Roth je potvrdio da Severna Makedonija ostaje prioritet nemačkog predsedavanja.\n„Prva međuvladina konferencija sa Severnom Makedonijom, početak pristupnih pregovora, jedan je od glavnih prioriteta nemačkog predsedavanja EU“, rekao je Roth.\nZamenik premijera Dimitrov sastaće se danas u Briselu sa komesarom EU za proširenje Oliverom Varhelyijem i potpredsednikom Evropske komisije za migracije Margaritisom Schoinasom, dok bi sledeće nedelje trebalo da poseti Berlin, navodi njegov Kabinet. / Ibna


Techno spektakl sezone 30. novembra na SPENS-u – CLUBBING.RS\nNovember 21, 2018 • No Comments •Festival Green Love festival Vesti\nTechno spektakl obeležiće nastup Jay-a Lumen-a, jednog od DJ-eva nove generacije koji je najbrže stekao veliku popularnost. Do sada, na top listama, njegove trake zauzimale su 9 puta prvo mesto, 24 puta su bile u prvih 10 i nekoliko puta u Top 20. Njegove dinamične pesme, pune gruva i laganih vokala čućemo 7. oktobra, kao i hitove kao što su Nobody, Get Ready, The Drummer, Get Yea…\nEnergični Reinier Zonneveld donosi na SPENS nezaboravni live nastup. Jedan od najprodavanijih techno producenata trenutno, Reiner Zonneveld partijanerima u Srbiji će predstaviti svoj neverovatno moćan live nastup po kojem je postao prepoznatljiv na brojnim velikim žurkama i najvećim svetskim festivalima. Uprkos tome što je mlad, Zonneveld je već zavladao mnogim prestižnim top listama uključujući veliki Beatport na kojem je 1. mesto osvojio njegov hit “Things Might Have Said”, sa albuma “Megacity Servant” koji je dospeo do holivuske produkcije.\nUlaznice su u prodaji po promo ceni od 1290 dinara i mogu se nabaviti putem Gigs Tix prodajne mreže ili putem linka reinier-zonneveld-jay-lumen-green-love.\nTags: Green Love festival, Ilija Djoković, Jay Lumen, Marko Milosavljević, Novi sad, REINIER ZONNEVELD, SPENS


Alen: Održiv napredak u Avganistanu\nKomandant koalicionih snaga u Avganistanu Džon Alen tokom svedočenja na Kapitol hilu\nKomandant koalicionih snaga u Avganistanu, general Džon Alen, kaže da su veze koalicionih i avganistanskih snaga i dalje čvrste i da se vojna kampanja odvija po planu, bez obzira na skorašnje zastoje.\nNa pretresu u odboru Predstavničkog doma za oružane snage, američki general je rekao da je "napredak realan i održiv, iako ima još mnogo teškog i smrtonosnog rada". On je naglasio da su američke i avganistanske trupe oštro suzbile pobunu i da su avganistanske snage spremne da preuzmu vođstvo u pogledu bezbednosti.\nAlen je danas u Vašingtonu svedočio prvi put otkako je američki vojnik navodno ubio 16 avganistanskih seljana. Komandant koalicionih snaga je saopštio da je od januara u borbama poginulo 60 koalicionih vojnika, od čega 13 od strane kako izgleda pripadnika avganistanskih bezbednosnih snaga.


EP glasa o ratifikaciji sporazuma o Brexitu\nIzvor: Radio Slobodna Evropa, 29.Jan.2020, 09:28 (ažurirano 02.Apr.2020.)\nEvropski parlament danas, 29. januara, treba da glasa o ratifikaciji sporazuma o razlazu sa Velikom Britanijom, što je jedna od poslednjih etapa pre zvaničnog istupanje te zemlje iz članstva u Evropskoj uniji (EU). Glasanje je predvidjeno oko 18 časova, posle dva sata rasprave. Poslednja zvanična etapa biće sutra, kada Evropski savet treba pisanim putem da usvoji sporazum o razlazu. Velika Britanija će u petak postati prva zemlja koja napušta EU.\nRadio Slobodna Evropa: Evropski parlament odobrio Sporazum o Brexitu\nEvropski parlament danas bi trebalo da potvrdi Sporazum o Bregzitu, izlasku Velike Britanije iz Evropske unije, dok će Ujedinjeno kraljevstvo za EU i zvanično postati treća zemlja u ponoć, 31. januara. Glasanje na plenarnom zasedanju Evropskog parlamenta u Briselu poslednji je korak pred izlazak...\n29.Jan.2020: Radio Slobodna Evropa


Boris Novković: ''Neka ova pjesma ostane kao dokument zajedništva i ljudskosti'' - BIGportal.ba\nBoris Novković: ”Neka ova pjesma ostane kao dokument zajedništva i ljudskosti”\n6 Maja, 2020 6 Maja, 2020 065\nReginalni kantautor Boris Novković inspirisan trenutnom situacijom objavio je emotivnu pesmu ”Moj grad bez ljudi”\nIako nije planirao da snima pesme u ovom periodu, kaže da kao kantautor nije mogao da ostane ravnodušan na sve ovo što se dešava u čitavom svetu. Što zbog solidarnosti, što zbog novonastale situacije, muzika je utihnula na neko vreme, ali u noćima karantina stihovi se javili, kaže za Jutro TV Prva Boris Novković ”Neka ova pesma, ”Moj grad bez ljudi”, ostane kao dokument zajedništva i ljudskosti za neka nova pokoljenja, kao dokaz da smo vođeni Božijom ljubavi, jednom prolazili veliko iskušenje.”\nSve su snimili onlajn iz svojih kuća. Pesmu je Boris odsvirao producentu Hrvoju preko mobilnog koji je majstorski osetio atmosferu i postavio aranžman i produkciju, pa je opet putem mobilnog telefona i otpevao.\nKantautor kaže da mu nedostaje kontakt sa ljudima posebno sa onima na njegovim nastupima, da im se raduje ali ne zna kada može da počne sa njihovom organizacijom ‘’Shvatio sam da je život nepredvidiv, zaista ne znam ni šta će biti za pet dana, a još manje kada možemo da očekujemo da krenemo sa okupljanjima, to jest nastupima.”\nIako se većina njegovih kolega odlučila za onlajn concert, Boris je tu samo posmatrač, izdao je pesme onlajn, za sada, kaže, dovoljno je.


Građani se boje reformi jer ne znaju šta nose\nPosted on February 7, 2018 September 3, 2019\nCelodnevni trening grupi od 18 predstavnika ukrajinskih organizacija civilnog društva u okviru programa Civic School for Sound EU Practice, koji osnažuje organizacije, ali i aktivne građane, da se efektivno uključe u proces pridruživanja EU održala je Milena Velojić, direktorka Nacionalne koalicije za decentralizaciju.\nSa ciljem prenošenja praktičnog iskustva, u okviru treninga u Odesi, Velojić je predstavila i Baseline studiju kreiranu u okviru projekta Glasno i jasno o EU, kako bi učesnici bolje razumeli stanje evropskog puta Srbije.\n“Građani se boje reformi, jer ne znaju šta one nose. U tom smislu je moja prezentacija bila usmerena na potrebu za „prevođenjem“ procesa EU integracija i toga šta on suštinski donosi građanima – od toga kakvu će hranu jesti do toga gde se mogu slobodno kretati i raditi”, ističe Milena Velojić.\nOna dodaje i da je učesnicima i učesnicama naročito bio zanimljiv primer iz oblasti zaštite životne sredine, o tome kako mala lokalna organizacija kroz analizu zakona, obaveza iz pregovarackog okvira, prakse i primera EU spaja različite aktere, nudi rešenja koja mogu biti primenjiva u Srbiji.\nNaime, Udruženje za zaštitu životne sredine Stara Planina iz Pirota izradilo je alternativni izveštaj o tome koliko su građani isključeni iz odlučivanja o politikama koje se odnose na upravljanja prirodnim dobrima, i u kome je predstavljen primer Francuske koji bi mogao u budućnosti biti primenjen u Srbiji.\nPoseta Ukrajini bila je posebno značajna i za razumevanje realne slike Srbije – gde smo u odnosu na druge zemlje koje su na evropskom putu, i koliko je mali napredak značajan za boljitak u društvu.\nTrening u okviru programa Civic School for Sound EU Practice\nVelojić kao pozitivno ističe i što uočava da organizacije iz Ukrajine žele da uče na primerima praksi organizacija iz Srbije, i što su spremni na saradnju.\nBaseline studija predstavljena u Ukrajini, u okviru programa Civic School for Sound EU Practice, deo je projekta “Glas zajednica o EU integracijama: Podsticaj dijalogu OCD i lokalnih vlasti oko javnih politika“.\n← Što južnije to transparentnije\nProvera EU stvarnosti 2 →


Novi Sad: Kako četvrt veka ne pasti s konja\nNeće pasulj, hoće kavijar\nTužilaštvo se još uvek ne oglašava povodom brojnih prijava zaposlenih protiv direktora Radovana Tomića zbog mahinacija koje su budžet olakšale za više miliona. Ni Savet za borbu protiv korupcije nije ništa uspeo da postigne\nDirektor Visoke poslovne škole strukovnih studija u Novom Sadu Radovan Tomić je od 2000. godine preuzeo sve poluge vlasti u školi, razvio svoje metode upravljanja, odlučivanja, predlaganja. Pored zemljačkog lobija, o kome smo pisali u prošlom broju Tabloida, njemu podršku pruža i supruga mu Dragica, takođe zaposlena u istoj školi.\nU osnovi rada bračnog para Tomić provejava lični interes iznad svega, na koji usmeravaju energiju prenebregavajući moral i dobre namere. Bračni par Tomić je za ostvarenje ličnih interesa organizovao ceo sistem zaštite. Primera radi, predsednik Saveta škole je ujedno bio i predsednik izvršnog odbora sindikata. Sekretar škole Zoran Lazić je ujedno bio i predsednik sindikalne organizacije škole. Šefica računovodstva je takođe bila član izvršnog odbora sindikata i član Saveta. Šef tehničke službe je godinama predsednik tenderske komisije. Član saveta škole je i šefica kabineta direktora, kao i rukovodilac biblioteke, koja je u međuvremenu postala i član izvršnog odbora sindikata.\nSadašnji predsednik tenderske komisije Mirko Popović, iz nekog razloga sve poslove poverava jednom te istom izvršiocu - Žarku Đuriću iz Beograda. Škola se svake godine, navodno, kreči, isto tako se svake godine obnavljaju i popravljaju rashladni uređaji i izvode slični, nepotrebni radovi. Upućeni pretpostavljaju da se na taj način peru pare koje se kasnije slivaju u džep direktora Tomića, jer se za navodna renoviranja izdvajaju milionske sume.\nRazlog za vezanost Đurića i Tomića možda treba potražiti u policijskoj službenoj belešci OV str. pov. broj 07/10 od 8. marta 2010, u kojoj na drugoj strani stoji informacija kako je Đurićevo preduzeće tužilo školu zbog navodnog duga od pet miliona, te da je škola namerno izgubila spor, pa su Đurić i Tomić novac podelili među sobom. Na kraju stoji naznaka inspektora Željka Kovačevića i Saše Stefanovića kako je pomenuti dokument pridodat istražnim predmetima koji se vode u Višem tužilaštvu Novog Sada.\nPomenuti Đurić se tokom posete "mestu sticanja novca" razmeće različitim luksuznim automobilima, čija se cena kreće preko 150.000 evra (mercedes CL).\nNi policiji i pravosuđu Tomić nije nepoznat, jer je 1984. već bio u istražnom zatvoru deset meseci zbog kriminala i korupcije u tada Višoj ekonomskoj školi u Novom Sadu, sada Visokoj poslovnoj školi.\nSvi nezgodni svedoci iz tog vremena u međuvremenu su oterani iz škole, a pojedinci su penzionisani i kad nisu ispunjavali zakonske uslove, kao što je to 2009. bio slučaj sa dugogodišnjim zamenikom direktora Draganom Munitlakom.\nO bogatstvu porodice Tomić, o nekretninama stečenim od 2000. godine (više kupljenih stanova u Beogradu, Novom Sadu, Herceg Novom, ali i u inostranstvu) detaljnije smo pisali u prošlom broju. Godinama je bračni par Tomić, zajedno sa svojim gostima, posećivao restoran Balkan ekspres smešten u blizini Visoke poslovne škole i o trošku ustanove plaćao račune za takvu vrstu ugošćavanja.\nNedavno je Dragica prilikom putovanja svoju bahatost i bes iskalila na službenom licu - policajcu, nakon čega je privedena u stanicu policije u Beogradu. Nije uspeo ni pokušaj intervencije direktora škole, preko gospodina Radića (oca asistenta Gorana Radića na Visokoj poslovnoj školi) posle čega je imenovanom asistentu zabranjen ulazak u školu.\nSavet za borbu protiv korupcije 27. avgusta 2010. obratio se Višem javnom tužilaštvu u Novom Sadu dopisom u kome traži obaveštenje šta je učinjeno po mnogobrojnim krivičnim prijavama protiv direktora Tomića za zloupotrebu službenog položaja. Prethodno su zaposleni škole kod Saveta izrazili sumnju da se postupci namerno odugovlače, jer direktor ima jake veze u sadašnjoj vlasti.\nKako izgleda, Radovan Tomić ne samo da na platnom spisku ima ljude koji su u mogućnosti da mu obezbede imunitet od krivičnog gonjenja već i to da se u kontinuitetu od četvrt veka bavi istim poslovima zbog kojih je već jednom deset meseci jeo pasulj o državnom trošku.


Kolona kamiona na prelazu Batrovci, zadržavanje osam sati\nNa graničnom prelazu Batrovci formirane sz dugačke kolone kamiona uz zadržavanje od osam sati, a uzrok je usporen rad hrvatskih pograničnih službi zbog sprovojenja detaljne kontrole, saopštila je Uprava carina.\n“Kolona od oko 300 kamiona na izlaznoj strani tog graničnog prelaza trenutno je duga 5,5 kilometara i zadržavanje traje osam sati. Za razliku od teretnog saobraćaja, putnički promet se odvija normalno”, navedeno je u saopštenju.\nDodaje se da je od sinoć do jutros, preko graničnog prelaza Batrovci, uspelo da predje 280 kamiona, ali zastoj i dalje traje, jer je rad hrvatskih pograničnih organa usporen zbog sprovodjenja detaljne kontrole.\n“Srpski carinici rade punim kapacitetom, ali je medjuzona puna, tako da propuštanje vozila zbog usporenog rada na hrvatskoj strani, nije moguće”, navedeno je u saopštenju.


Sattler: Uloga CBBiH u procesu pristupanja države EU postat će jača - Biznis info portal - Bilans.ba\nHomeVijestiSattler: Uloga CBBiH u procesu pristupanja države EU postat će jača\nŠef Delegacije Evropske unije u BiH Johann Sattler posjetio je danas Centralnu banku BiH gdje mu je guverner Senad Softić prezentirao osnovne makroekonomske pokazatelje, a posebna pažnja tokom razgovora bila je posvećena stanju u finansijskom i bankarskom sektoru.\nSoftić je rekao da je potvrđena monetarna stabilnost u BiH, postignuta kroz aranžman valutnog odbora, što je i najveći doprinos u situaciji pandemijske krize i aktuelnoj geopolitičkoj situaciji.\nDodao je da CBBiH kontinuirano izvršava zakonom definisane obaveze i implementira svoje strateške ciljeve.\n– Prioritet svih treba da budu aktivnosti i mjere koje će ublažiti posljedice sve izraženije inflacije po privredu i građane. Fokus treba staviti na stvarne ekonomske reforme, koje bi značajnije poticale i jačale privrednu aktivnost, ekonomski rast i investicioni ciklus. CBBiH će sa svoje strane dati doprinos navedenom, u okvirima svog zakonskog mandata – rekao je Softić.\nPosebno je istakao dobru saradnju CBBiH sa predstavnicima bankarskog sektora, te kvalitetnu bankarsku koordinaciju i potrebu da se i dalje održava saradnja na nivou Stalnog odbora za finansijsku stabilnost BiH.\nŠef Delegacije EU je istakao ulogu i značaj CBBiH u finansijskom sektoru, naglasivši da je očuvanje nezavisnosti CBBiH i integriteta valutnog odbora od ključnog značaja za finansijski sektor, ekonomiju BiH i državu u cjelini.\n– Uloga CBBiH u procesu pristupanja države EU postat će jača kako se bude proces pristupanja intenzivirao – rekao je ambasador Sattler, saopćeno je iz CBBiH.\nNa Sarajevskoj berzi promet 463.769 KM\nKošarac: Finalizirani tehnički detalji isporuke mineralnog đubriva iz Turske u BiH


Politika - datum: 2020-03-15 POSLANICI OD DECEMBRA DO MARTA NIJESU UŠLI U PLENARNU SALU SKUPŠTINE, ALI JE IZ BUDŽETA ZA NJIHOVE PLATE ISPLAĆENO PREKO 260.000 EURA\nPoslanici u januaru i februaru nijesu ulazili u plenarnu salu Za dva mjeseca odmora i do 4.000 eura Skupština Crne Gore je za januar i februar ove godine za plate poslanicima, njih 81, isplatila preko 260.000 eura, pri čemu nisu imali nijedno plenarno zasjedanje već samo sjednice odbora i nekoliko sastanaka sa stranim zvaničnicima\nSkupština Crne Gore je za januar i februar ove godine za plate poslanicima, njih 81, isplatila preko 260.000 eura, pri čemu nisu imali nijedno plenarno zasjedanje, već samo sjednice odbora i nekoliko sastanaka sa stranim zvaničnicima. U januaru je najveću platu primila poslanik Demokratske partije socijalista (DPS) Marija Ćatović 1.987,41 euro, dok je petnaestak eura manje primio poslanik Socijaldemokrata (SD) i predsjednik Skupštine Ivan Brajović, i to 1.973,97 eura. Ćatovićeva je u februaru primila istu platu, dok je Brajović primio primjetno više novca, i to 2.334,47 eura. Poslanici DPS-a su u januaru prednjačili po zaradama, pa je Branko Čavor primio 1.906,08 eura, Miodrag Vuković 1.865,41, Jovanka Laličić 1.851,86, a Branimir Gvozdenović 1.808,50 eura. Pojedini su u februaru imali uvećanu platu, pri čemu Gvozdenović 2.117,49 eura, a Laličićeva 2.057,86 eura.\nPlatu od preko 1.800 eura u januaru su primili i poslanici Demokratskog fronta Predrag Bulatović, i to 1.838,30 eura, Branko Radulović 1.892,53 eura, a Marina Jočić 1.811,19 eura, dok se za njihovog kolegu Slavena Radunovića navodi da je primio iznos od 2.902,04 eura. Radunović je pojasnio da njegova plata iznosi 1.640 eura, ali da mu je Administracija greškom cijele prošle godine isplaćivala po stotinak eura manje, pa su mu kompletan zaostatak isplatili retroaktivno sa prvom platom ove godine.\nMeđu poslanicima DPS-a koji su u januaru primili preko 1.700 eura su i Luiđ Škrelja 1.729,86 eura, Milorad Vuletić 1.797,64 eura, Ana Nikolić 1.770,53 eura, Suad Numanović 1.716,30 eura, a Petar Ivanović 1.743,42 eura. Poslanik Bošnjačke stranke (BS) Nedžad Drešević primio je 1.621,42, poslanik Socijaldemokratske partije (SDP) Ranko Krivokapić 1.756,98 eura, a poslanik DF-a Vera Bulatović 1.756,98 eura.\nNajmanju platu u januaru primili su poslanik Socijaldemokratske partije (SDP) Draginja Vuksanović Stanković 449,72 eura, poslanik Ujedinjene Goran Radonjić 609,70 eura, kao i poslanici DPS-a Halil Duković 774,05 eura i Radule Novović 698,10 eura. Ispod 1.000 eura u januaru je primila i poslanik DF-a Branka Bošnjak 996,33 eura.\nSavjetnicima plata u prosjeku 1.200 eura\nSavjetnici predsjednika Skupštine Crne Gore, njih osam, u januaru su primili su preko 9.000 eura, pri čemu je najviše primio Nusret Ećo 1.424,24 eura, Tatjana Krivokapić, koja je šefica kabineta, primila je 1.366,89 eura, Jelena Davidović 1.280,86, dok su po 1.240,73 eura primile Milica Vujošević i Marija Blagojević. Ana Radonjić i Bojana Dabović primile su 1.212,06, odnosno 1.223,52 eura. Šefica kabineta u februaru je primila veću platu za par stotina eura.\nPomoćnice generalnog sekretara Skupštine Jelena Radonjić i Nataša Komnenić u januaru su primile 1.007,70, odnosno 1.083,68 eura.\nObrad Nenezić je primio januarsku platu od 1.272,27 eura kao bivši savjetnik predsjednika Skupštine, a koji ostvaruje pravo na naknadu po prestanku funkcije, dok je poslanik Mijomir Pejović primio 1.424,86 eura takođe na osnovu prava na naknadu po prestanku funkcije.\nSavjetnici potpredsjednika Skupštine Gencija Nimanbegua primili su preko 2.000 eura, i to Nikola Berišaj 1.034,43 eura i Ardijan Mavrić 1.041,47 eura.\nGeneralni sekretar Skupštine Aleksandar Jovićević primio je 1.650,03 eura, a zamjenici generalnog sekretara Skupštine Mersudin Gredić 1.310,54, Marija Mirjačić 1.295,54 eura.


Košarkaši Mega Bemaxa u ponedeljak 9. marta od 21 čas nastavljaju borbu za opstanak u ABA ligi kada će u okviru 21. kola gostovati Partizanu NIS u Štark Areni. Izabranici trenera Dejana Milojevića u duel protiv lidera ABA lige ulaze sa dve vezane pobede odnosno tri trijumfa u poslednja četiri kola, pa će protiv Partizana pokušati da dođu do iznenađenja...\nNije bio ni najkorisniji ni najefikasniji igrač u veoma važnom trijumfu Mega Bemaxa nad Igokeom 87:76. Ali, Luka Cerovina bio je „iks faktor“ u meču koji je bio „biti il` ne biti“ za najmlađi tim ABA lige u njegovoj borbi za opstanak. Cerovina je postigao 11 poena, među kojima i ključnu trojku posle ofanzivnog skoka pri rezultatu 79:76 za domaće...\nImala su igrači Mega Bemaxa i plus 19 protiv Igokee, ali su u poslednjih 6 minuta zaostajali 3 poena uz Marka Simonovića koji je bio na klupi zbog 5. lične greške, ali su fantastičnom odbranom i serijom 14:0 prelomili meču svoju korist za konačnih 87:76 (30:18, 19:22, 20:28, 18:8). Šestom pobedom ove sezone Mega se popela trenutno na 9. mesto...\nFURIOZAN FINIŠ MEGE ZA POBEDU NAD IGOKEOM U MEČU SEZONE\nKošarkaši Mega Bemaxa su u izuzetno bitnom meču u borbi za opstanak u ABA ligi savladali Igokeu sa 87:76 (30:18, 19:22, 20:28, 18:8) u okviru meča 20. kola regionalnog takmičenja koje je odigrano pred 1200 gledalaca u Hali sportova Ranko Žeravica. Izabranici trenera Dejana Milojevića su svesni velike važnosti meča imali velike uspone i padove u igri, pošto su u...\nMILOJEVIĆ: „UTAKMICA PROTIV IGOKEE KLJUČNA U BORBI ZA OPSTANAK U ABA LIGI“\nKošarkaši Mega Bemaxa u nedelju 1. marta od 12 časova u Hali sportova Ranko Žeravica dočekuju Igokeu u okviru meča 20. kola ABA lige. Izabranici trenera Dejana Milojevića očekuje verovatno još jedan meč sezone jer bi u slučaju pobede u nedelju i povoljnih rezultata na ostalim utakmicama, imali priliku da se dodatno pomere od začelja tabele i da uđu i...


Obilježeno 28 godina od najveće rudarske nesreće u BiH\nDvadeset i šestog augusta 1990. godine, u jami ¨Dobrnja –jug ¨ Rudnika uglja ¨Kreka¨, poginulo je 180 rudara.\nBlok 7 - Vlada FBiH dala garanciju za kreditno zaduženje EPBiH\nVlada Federacije BiH na 153. sjednici održanoj 17.augusta 2018. godine u Mostaru, dala je garanciju u korist kineske Izvozno-uvozne banke (EXIM BANK) za kreditno zaduženje JP Elektroprivreda BiH d.d.-Sarajevo za realizaciju projekta izgradnje Bloka 7 - 450 MW TE „Tuzla“ u iznosu do 613.990.000 eura. To je 85 posto od ukupne vrijednosti Ugovora o inžinjeringu, nabavci i izgradnji Bloka između JP Elektroprivreda BiH i Konzorcija China Gezhouba Group Company Limited, Peking, Kina (lider) i GEDI - Guandong Electric power Design Institute, Kina (član Konzorcija), uvećano za kamatu i druge pripadajuće troškove po Sporazumu o kreditnoj liniji.\nRedizajnirani web portal JP Elektroprivreda BiH d.d. – Sarajevo u funkciji\nJP Elektroprivreda BiH d.d. - Sarajevo je pokrenula redizajnirani web portal, organizacijski i sadržajno prilagođen da pruži širok spektar informacija kupcima električne energije, poslovnim partnerima, dioničarima, investitorima i široj javnosti


Tanjug 19. aprila 2021. 09:31\nBEOGRAD – U kontaktu smo sa ljudima iz UEFA i Evropske klupske asocijacije, pratimo situaciju, izjavio je generalni direktor FK Crvena zvezda Zvezdan Terzić povodom formiranja nove evropske Superlige.\n„U kontaktu smo sa ljudima iz UEFA i Evropske klupske asocijacije, pratimo situaciju. Sacekaćemo da vidimo da li je ova odluka uopšte primenjiva sobzirom da su fudbalski savezi Engleske, Francuske, Nemačke, Španije i Italije protiv formiranja super lige. Tu se otvara mnogo pitanja sada. Sačekaćemo konačan stav UEFA po ovom pitanju, koja se takođe protivi formiranju Superlige“, rekao je Terzić u pisanoj izjavi dostavljenoj medijima.\n„Danas počinje kongres UEFA, videćemo kakve će odluke biti donesene po ovom pitanju i kakvo alternativno rešenje ima UEFA. Tek posle toga možemo kao klub da kažemo nešto konkretnije“, rekao je Terzić.\n„Ali generalno sam protiv osnivanja Superlige Evrope, i kao klub ćemo se boriti protiv formiranja, jer je ta liga zamišljena da bogati klubovi postanu još bogatiji, a svi ostali jos siromašniji. Produbljuje se ionako prevelik postojeći jaz među klubovima“, rekao je Terzić i dodao:\n“ Sport gubi svoju suštinu, gubi fer plej. Crvena zvezda je bivši prvak Evrope i zbog postojećih finansijskih razlika već je platila veliki ceh u poslednjih 25 godina. Ovo će biti katastrofa za ceo evropski fudbal: sistem koji ne daje šansu svima, amerikanizacija sporta, narušava se evropski model sporta, narušava se fudbalska piramida, 12 klubova na jednoj strani protiv stotine hiljada drugih i nema mehanizma solidarnosti prema ostalim klubovima i ligama….“, naveo je Terzić.


Modernizacija jedinica – preduslov za dobru sposobnost vojske – Studio B\nModernizacija jedinica – preduslov za dobru sposobnost vojske\nModernizacija jedinica – preduslov za dobru sposobnost vojske Tanjug, Beoinfo\nObjavljeno: 23.04.2019. 09:16 Izmenjeno: 24.04.2019. 08:48\nObeležen 23. april – Dan Vojske Srbije. Velika je čast služiti otadžbini, poštovati zadatu reč i negovati moralne obaveze, stoji u čestitki predsednika Vučića svim pripadnicima Vojske.\nPredsednik Vučić čestitao je svim pripadnicima VS 23. april, Dan Vojske Srbije, uz želju da nastave put započetih reformi i osavremenjivanja vojne organizacije.\n„Pred vama je još mnogo zadataka koje ćete uspešno realizovati, kako bi Vojska Srbije nastavila da bude aktivan činilac novih bezbednosnih tokova u zemlji i regionu, a Republika Srbija bezbedna, stabilna i prosperitetna zemlja“, poručio je predsednik Srbije.\nPredsednik Vučiće je u čestitki naveo da se proslavljajući Dan Vojske Srbije sećamo dana kada je podignut Drugi srpski ustanak.\nBio je to, ističe, jedan od najvažnijih događaja na putu do konačnog oslobođenja i sticanja nezavisnosti savremene srpske države.\n„U izgradnji moderne srpske države naša Vojska je imala odlučujuću ulogu. Važnost i značaj te uloge Vojska je nebrojeno puta potvrdila u potonjim vekovima, i time trajno stekla epitet jedne od najuglednijih institucija srpske države“, naveo je.\nVučić je ocenio da je Vojska Srbije u protekloj godini pružila punu podršku jačanju mira, bezbednosti i stabilnosti u regionu.\nPreduslov za dobru operativnu i funkcionalnu sposobnost svake vojske jeste modernizacija i osavremenjivanje jedinica, istakao je i dodao da smo u prethodnom periodu uspeli zajedničkim naporima da ostvarimo značajne rezultate u modernizaciji naoružanja i vojne opreme i unapređenju rada komandi, jedinica i ustanova Vojske Srbije.\n„Posebno ističem unapređenje vojne industrije i saradnju sa armijama drugih država“, naveo je Predsednik Republike, saopštilo je Ministarstvo odbrane.\nPredsednik je, kaže, uveren da će VS i u budućnosti profesionalno i odgovorno izvršavati postavljene zadatke, čestitam vam praznik, uz želju da Vojska Srbije nastavi put započetih reformi i osavremenjivanja vojne organizacije.\n„Velika je čast služiti otadžbini, poštovati zadatu reč i negovati moralne obaveze“, napisao je Vučić na Instagram profilu „Budućnost Srbije“.\nPraznik svečano obeležen i u svim komanadama, jedinicama i ustanovama Vojske Srbije, saopštilo je Ministarstvo.\nBatajnica: Svečano obeležen Dan Vojske Srbije\nKomanda Ratnog vazduhoplovstva i protivvazduhoplovne odbrane na Vojnom aerodromu „Batajnica” prigodnim programom obeležila je Dan Vojske Srbije – 23. april, kada je 1815. godine podignut Drugi srpski ustanak, koji je bio prekretnica u stvaranju moderne srpske države i vojske, saopšteno je iz Opštine Zemun.\nSvečano je bilo i u kasarni „Radovan Medić”, gde su unapređeni pojedini pripadnici 224. jedinice za elektronska dejstva, a događaju je prisustvovao pomoćnik predsednika opštine Zemun Milorad Radulović.\nSvi zainteresovani na Vojnom aerodromu „Batajnica” mogli su da pogledaju izložbu vazduhoplova, raketne i radarske tehnike, naoružanja i vojne opreme i letački program.


Žene u seksu više uživaju kako stare - Portal 072info\n30. Septembra 2016. Vrijeme objave: 10:50 sati\nIako u društvu postoji stigma kada se radi o seksualnim odnosima starijih osoba te se vjeruje da se sa dolaskom određenih godina sa njima potpuno prestaje, stariji ljudi mogu imati veoma aktivan i zadovoljavajući seksualni život. Žene sa godinama pokazuju veće zadovoljstvo svojim seksualnim životom, javlja Independent.\nIstraživači sa Univerziteta u Pittsburghu odlučili su da urade kvalitativnu studiju koja bi im pomogla da nauče više o seksualnom životu sredovječnih žena. Studija je pokazala da iako seksualne odnose imaju rjeđe, starije žene u njima više uživaju.\nKao razloge za rjeđe upuštanje u seksualne odnose žene su navele neslaganja u vezi i seksualnu disfunkciju ili zdravstvene probleme svojih partnera.\nOne žene koje su više uživale u seksu spomenule su da koriste različite tehnike, kao što su vaginalni lubrikanti, duža predigra i druge vrste seksa, pored penetrativnog snošaja. Osim toga, ove žene su eksperimentisale sa različitim seksualnim pozama, više masturbirale i ohrabrivale svoje partnere da koriste lijekove protiv erektilne disfunkcije.


Nastavljeni radovi na kolektoru u Drenoviku – Portal Herceg Novi\nNastavljeni radovi na…\nNastavljeni radovi na kolektoru u Drenoviku\nMještani Drenovika ovih dana izrazili su negodovanje jer nedugo nakon početka radova na izgradnji trase kanalizacionog kolektora, radnika na gradilištu nije bilo danima, zbog čega su posumnjali da je iz nekog razloga došlo do obustave radova.\nKako objašnjavaju nadležni, razloga za zabrinutost nema, jer su radovi obustavljeni na desetak dana zbog Uskršnjih praznika a nastavljeni su juče i prema planu, trebali bi biti gotovi do kraja ovog mjeseca.\nKako je našem portalu potvrdio jedan od stanovnika Drenovika, koji nije želio da ga imenujemo, radnici zaista jesu na terenu i, kako kaže, čini se da će rok biti ispoštovan.\n„Ne razumijem se profesionalno u ovaj posao, ali koliko mogu vidjeti stvarno mi se čini da će sve biti gotovo na vrijeme. Konačno da se ovaj problem riješi jer više nije bilo moguće izdržavati.“ – kaže naš sagovornik i dodaje:\n„Blo je problema, kolima se nije moglo do kuća, haos je bio ali neka. Nikome nije žao i nije nam nikome bio problem da se malo pomučimo kad znamo da će ovaj ogromni problem napokon biti riješen.“\nPodsjetimo, MZ Igalo je počela izgradnju kanalizacionog kolektora u aprilu. Vrijednost radova za trasu dužine 152 metra je oko 15 000 eura koje će biti finansirano iz prihoda Mjesne zajednice, donatora i privrednika.


Rapa: Osigurati kontinuitet investicija u energetici i putnoj infrastrukturi - Klix.ba\nPrivreda Rapa: Osigurati kontinuitet investicija u energetici i putnoj infrastrukturi\nRapa: Osigurati kontinuitet investicija u energetici i putnoj infrastrukturi\n2.1.2014. u 12:37\nstrane investicije Privredna komora Avdo Rapa\nPredsjednik Privredne komore Federacije BiH Avdo Rapa smatra da je u narednom periodu potrebno osigurati kontinuitet u realizaciji investicionog ciklusa u izgradnji putne infrastrukture i sektoru energetike.\n"Trebamo se osloniti na oblasti u kojima imamo resurse, a jedna od njih je drvni sektor. Međutim, u toj oblasti predugo traje donošenje zakona o šumama kojim treba osigurati racionalno i efikasno upravljanje šumskim bogatstvom. Neophodno je dakle zakonski urediti tu oblasti i radi povećanja prihoda orjentirati se više ka finalnoj proizvodnji", izjavio je Rapa za Agenciju Fena.\nGovoreći o privrednim kretanjima u toku prošle i očekivanjima za ovu godinu, Rapa je kazao da je domaća privreda i dalje slaba, a problem predstavlja što strukture koje bi trebale voditi računa o tome na određeni način privredu stavljaju u drugi plan.\n"Politika je u prvom planu i to bi se moralo izmjeniti u predstojećem periodu i privredi dati prioritetan značaj u smislu uređenja poslovnog ambijenta i privlačenja investicija", istakao je Rapa.\nU oblasti turizma, kako je dodao, imamo puno toga ponuditi, ali resurse treba razvijati, jačati promociju i osigurati izgradnju novih i osposobljavanje postojećih kapaciteta. To je posebno bitno uzimajući u obzir da turizam može biti generator zapošljavanja, pogotovo nezaposlenih osoba čija su zanimanja usko vezana za tu oblast. Među prioritetima u tom smislu treba biti i unapređenje sektora poljoprivrede posebno sa aspekta rješavanja problema poticaja i stimuliranja domaće proizvodnje.\nGrađevinari, po Rapinim riječima, pokušavaju da se vrate na svoja ranija tržišta gdje su bili angažirani i to na područje Libije, ali je taj proces dosta složen s obzirom na zahtjeve libijske strane u smislu obezbjeđenja bankarskih garancija i naplate ranijih potraživanja.\n"Što se tiče energetskog sektora rekao bih da u toj oblasti ima pomaka, ali sve to ide poprilično sporo. Najavljuju se veliki projekti u energetkom sektoru što ohrabruje u sadašnjem trenutku, a zamaha ima u i izgradnji putne mreže što bi trebalo održati u narednom periodu", dodao je Rapa.\nZnačajniji iskorak mogao bi se napraviti i u oblasti tekstilne industrije, kazao je Rapa podsjećajući da bi se provedbom razvojne strategije industrije tekstila mogao udvostručiti broj zaposlenih u toj oblasti.\n"I druge strategije koje se rade u oblasti šumarstva i drvne industrije, te razvoja proizvodnje građevinskog materijala trebaju opredijeliti budući razvoj ovih sektora", dodao je Rapa.\nPKFBiH u narednom periodu očekuje više razumijevanja za donošenje zakona o privrednim komorama u FBiH radi boljeg organiziranja komora pri zastupanju interesa privrednih subjekata.


U utakmici 19. kola Srpske lige Istok, fudbaleri Dunava na svom stadionu podelili bodove sa ekipom Trstenika PPT. Nakon vođstva gostiju, Dunav je prokrenuo na 2:1, ali su golom u 85.minutu, fudbaleri iz Trstenika ipak odneli bod iz Prahova. Srpskoligaš iz Prahova sa 27 bodova trenutno na sedmom mestu. U vanrednom 20. kolu,koje se igra u sredu, fudbaleri Dunava gostovaće u Nišu, gde ih očekuje susret sa trećeplasiranim Sinđelićem .\nObjavljeno: 06. april 2018.\nU 19. kolu Zone Istok, fudbaleri Hajduk Veljka dočekaće ekipu Majdanpeka, dok će Sloga iz Kobišnice gostovati u Knjaževcu gde će se sastati sa Timočaninom. Sve utakmice, zbog Uskrsa, igraju se u subotu od 16 sati.\nObjavljeno: 05. april 2018.\nPionirke Košarkaškog kluba “Hajduk Veljko” plasmanom na završni turnir, gde će se sa još tri najbolje pionirske ekipe iz naše zemlje boriti za titulu prvaka Srbije, napravile su najveći uspeh u istoriji negotinske košarke. Do plasmana na finalni turnir prvenstva Srbije, mlade košarkašice iz Negotin stigle su osvajanjem šampionskih titula najpre u I stepenu takmičenja, a potom i u Kvalitetnoj ligi istočne i južne Srbije.\nFoto: KK Hajduk Veljko Negotin, Dušan Mandić\nDanas se igraju odložene utakmice Srpske lige i Okružne lige Bor\nŠest medalja za stonotenisere i stonoteniserke na “Medijana Openu”\nDevet golova u Brestovcu


Tenis: favoriti u Parizu po planu, utorak bez srpskih tenisera - Meridianbet Vesti\nATP Author:\tBudimir Svilar - 30/05/2017\nDvojica najvećih favorita za titulu na Rolan Garosu, aktuelni šampion Novak Đoković i devetostruki pobednik Rafael Nadal, nisu izgubili nijedan set u uvodnim mečevima na putu ka međusobnom polufinalnom okršaju.\nĐoković je u meču u kojem je pravio, ali i dopuštao brejkove, po četvrti put bio bolji od Marsela Granoljersa, dok je Nadal u autoritativnom maniru ostavio Francuza Pera na svega šest osvojenih gemova.\nOd tenisera koji pretenduju na visok plasman, veoma uverljivi su bili Marin Čilić i Miloš Raonić: Kanađanin je savladao Darsisa sa 3:0, dok je nekadašnji pobednik Otvorenog prvenstva Amerike istim rezultatom pobedio Gulbisa.\nNajviše uzbuđenja je bilo na mečevima Ferer – Jang i Fonjini – Tiafo koji su potrajali po pet setova: Španac je posle skoro pet sati igre “slomio“ Amerikanca, dok je nepredvidivi Italijan pružio publici ono što je i navikla da gleda na njegovim mečevima – seriju loših, pa seriju izvanrednih poteza kojima je na kraju u petom setu pobedio svog rivala bez izgubljenog gema.\n“Najjača“ imena koja u utorak izlaze na teren su Endi Marej, Kei Nišikori i Stanislas Vavrinka.\nU svakom drugom trenutku, prvi teniser na svetu bi bio apsolutni favorit u svom trećem okršaju sa Kuznjecovim, ali posle mučenja kroz koje prolazi od početka sezone, neke šanse su rezervisane i za Rusa. Možda bi bilo isuviše očekivati da Britanac ispadne već u prvom kolu, ali da Kuznjecov osvoji neki set, to je već sasvim izgledna mogućnost, pa je i predlog za tip 3:1 za Mareja po Meridianbet kvoti 3.\nInače, ako se ne računa meč koji mu je Tomić predao u Barseloni, Britanac je na zemljanoj podlozi ove sezone na samo 50% sa po četiri pobede i poraza!\nPo imenima njihovih protivnika, Vavrinka (Kovalik) i Nišikori (Kokinakis), praktično se već nalaze u sledećem kolu, a biće veoma zanimljivo videti da li će Džon Izner nastaviti sa dobrim igrama na šljaci. Sjajni server je bio nadomak finala u Rimu, ali je posle velike borbe izgubio od kasnijeg pobednika turnira, Zvereva.\nNjegov protivnik je Australijanac Tompson, 92. na ATP listi, koji bi mogao da pruži otpor dovoljan za više od ukupno gemova, odnosno od granice koju je Meridianbet postavio na 38.5.\nTags:ATP, Endi Marej, hendikep, kvote, Meridianbet, Novak Đoković, Rafael Nadal, Rolan Garos, šampion, teniser


Motociklizam: Bečejci treći na šampionatu Srbije - Portal Moj Bečej - Bečejske opštine iz ugla građana!\nMotociklizam: Bečejci treći na šampionatu Srbije\nTakmičari „Oldtajmer kluba Bečej - Novi Bečej“ sve uspešniji\nTakmičari Udruženja ljubitelja starovremenskih vozila Oldtajmer klub Bečej – Novi Bečej proteklog vikenda nastupili su na moto trkama u Zrenjaninu. Bečejci, pojačani iskusnim vozačem iz Subotice, Karoljem Kenjerešem, uspeli su, uz dosta pehova, kako kažu, da budu ekipno treći.\n„Nagrada Zrenjanina“ i balkanski šampionat mogli su da budu i uspešniji.\nStari novi vozač Stevan Tatić vratio se na stazu, sa prvim i trećim mestom, kao i u drugim u balkanskom šampionatu. Iz kluba se nadaju da će i u budućnosti biti ovakvih povrataka, naravno, uz takođe dobre rezultate.\n„Nagrada Zrenjanina“ je poslednja trka u šampionatu Srbije i ujedno i borba za generalne plasmane takmičara i klubova u sezoni 2019. Vozači okupljeni oko Oldtajmer kluba očekuju treće mesto, od okupno šest klubova u konkurenciji.\nRezultati vozača iz Bečeja:\nKarolj Kenjereš – klasa 50 kubika, dva prva mesta i zlatna kaciga (za prva mesta u 2017, 2018. i 2019.)\nStevan Tatić, – klasa oldtajmer, prvo i treće mesto, kao i drugo na balkanskom šampionatu\nZoltan Berkeš – klasa 125 i 250 kubika, dva druga mesta, od toga jedno u balkanskom šampionatu\nGoran Tajkov – klasa 50 kubika, pad usred trke\nOznake: BečejMoto trke


Stižu stručnjaci iz Kine za brze pruge\n26/11/2013 | 22:43\nKineski stručnjaci već u četvrtak dolaze u Beograd, a tokom posete će obići prugu Beograd – Budimpešta i razgovore sa nadležnima u Srbiji i Mađarskoj. Put od Beograda do Budimpešte, umesto sadašnjih osam, obnovljenom prugom će trajati oko tri sata.\nOvo je prvi rezultat dogovora o zajedničkom projektu modernizacije pruge Beograd – Budimpešta, koji su premijeri Srbije, Mađarske i Kine postigli pre dva dana u Bukureštu, kaže za Novosti ministar saobraćaja Aleksandar Antić.\nŠta će se konkretno raditi na pruzi još nije definisano, a projekat će svakako biti usaglašen sa realnošću, kaže Antić. Ekipa stručnjaka dolazi iz Kine i tek će se raditi razrada projekta, ne samo u tehničkom nego naravno i u finansijskom delu.\nNama je potrebna pruga za normalne brzine zbog teretnog saobraćaja. To znači modernizaciju, koja podrazumeva da se teretni saobraćaj na pruzi odvija brzinom od 120 kilometara na sat, a putnički 160 kilometara.\nPrema grubim procenama vrednost investicije je 2,4 milijarde evra, od kojih je za srpski deo pruge potrebno manje od 900 miliona. Taj novac biće potrošen na obnovu potojećeg i izgradnju drugog koloseka.\nDeo od Stare Pazove do Novog Sada u dužini od 43 kilometra modernizovaće se iz ruskog kredita. Projektna dokumentacija se radi i biće završena tokom 2014. Iz IPA fonda obezbeđeno je 3,95 miliona evra za izradu projektne dokumentacije od Novog Sada do Subotice i to se takođe radi.\nModernizacija međunarodne pruge Beograd – Novi Sad – Subotica – Budimpešta prioritetan je projekat Železnica Srbije i od izuzetnog značaja za funkcionisanje putničkog i teretnog saobraćaja.\nSrpske železnice pripremaju svu neophodnu dokumentaciju i spremne su da daju maksimalan doprinos realizaciji projekta, koji bi se finansirao iz kineskog kredita, navodi generalni direktor Dragoljub Simonović. Kroz Srbiju će biti remontovano i modernizovano oko 200 km pruge.\nMOL i hrvatska Vlada na arbitraži


As I Fall singlom najavili album - Rock SvirkeRock Svirke\nAs I Fall vredno rade na novim pesmama u studijima Cirith Ungol i Rewind, a produkciju je na sebe preuzeo Dražen Kecman, gitarista grupe.\n“Dark Days”, nakon EP izdanja, najavljuje prvi album grupe iz Banja Luke u punoj dužini, na kome će se verovatno naći četrnaest numera.\nPrema rečima gitariste Kecmana izdanje će uskoro ugledati svetlost dana u formi za besplatno preuzimanje, ali će isto tako svi koji žele moći da kupe CD.\nU naredne dve sedmice As I Fall će “izbaciti” još jedan singl.\n“Trenutno ne razmišljamo o nastupima dok ne završimo album do kraja da se nebi sve dodatno odužilo i zakompliciralo. Imamo pozive sa čitavog Balkana, tako da kad se završi naš prvi album onda ćemo lagano krenuti sa svirkama”, otkrio je planove gitarista i producent benda.\nAs I Fall su osnovani jula 2009. godine, sa idejom da sviraju novu generaciju metal muzike, sa prizvucima švedske melodic death škole, a isto tako i američke core-a.\nPre tri godine osvojili su prvo mesto na Zaječarskoj gitarijadi prema odluci žirija, a takođe su zabeležili nastupe na mnogim drugim velikim festivalima u regionu, poput: Demofesta u Banjaluci, Sarajevo Metal Festa, Urban Fest Osijek, Exit, itd.\nAC/DC predstavili video za singl sa budućeg albuma\nWolf Parade otkrili detalje novog albuma\nDownstroy predstavili novi singl\nWolf Parade podelili još jedan singl sa predstojeće ploče\nBat For Lashes predstavila novi singl


Savet plus: Vitamini za dobro zdravlje i raspoloženje\nU periodu kada vladaju virusi, važno je dodatno jačati imunitet. U periodu kada vladaju virusi, važno je dodatno jačati imunitet. Jednolična ishrana najviše slabi sposobnost organizma da se izbori sa bolestima, zato je važno da redovno jedemo… »\nNovi Sad: Posao dobija 2.500 radnika\nHala na 28.000 kvadrata u zoni "Sever 4" predata američkoj kompaniji "Lir" IZGRADNjA objekta za "Lirovu" fabriku u poslovnoj zoni "Sever 4" završena je prema ugovorenom planu i hala je u utorak predata američkoj kompaniji u zakup. Zapisnik o… »\nTraže pravdu i za Nedićevog brata\nAleksandar Nedić, praunuk ratnog premijera Milana Nedića, podneo je Višem sudu u Beogradu zahtev za rehabilitaciju svog drugog pradede, Božidara Boška Nedića, Milanovog rođenog brata. ALEKSANDAR Nedić, praunuk ratnog premijera Milana Nedića… »


Srušen zid muzeja Jovana Cvijića: Marko Bastać dao dozvolu za gradnju! - Alo.rs\nMemorijalni muzej Jovana Cvijića na opštini Stari grad ugrožen je nezakonitom gradnjom investitora sa susedne parcele, koji je bespravno porušio zajedničke zidove i oštetio pomoćne objekte rodne kuće naučnika.\nPrema pisanju tog lista, umesto da investitor obnovi objekat pored kuće čuvenog naučnika, koja je pod zaštitom države, porušio je zajednički zid s muzejom i oštetio pomoćni objekat legata, a dozvolu za gradnju mu je dala opština Stari grad, piše Kurir.\nTo se desilo tokom vanrednog stanja, iako je investitoru već bilo naređeno da zaustavi radove.\nPo prijavi građana, inspektor je izašao na teren i ustanovio da je nastavljeno s radovima, pa je doneto rešenje o zatvaranju gradilišta, a u daljem toku postupka sledi rešenje o uklanjanju bespravno izvedenih radova i podnošenju krivične prijave, rekla je za Kurir sekretarka za inspekđske poslove Beograda Sonja Božović.\nOn je rekao da je odgovornost za radove van dozvole na građevinskoj inspekciji, tako da je “apsolutna odgovornost na gradonačelniku Zoranu Radojičiću i gradskim službama”, naveo je Bastać.\nOn nije konkretno odgovorio na pitanje lista “kako je moguće da zid bude srušen, a muzej oštećen u neposrednoj blizini zgrade opštine Stari grad, a da to ni on, niti bilo ko od službenika opštine nije primetio i nije reagovao”.\nmuzej Marko Bastać politika


MMF potvrdio da stečaj u dvijema bankama nije ugrozio bankarski sistem | Aktuelno\nMMF potvrdio da stečaj u dvijema bankama nije ugrozio bankarski sistem\n,,Generalna ocjena je da se CBCG kreće u ispravnom smjeru kada je riječ o aktivnostima usmjerenim na unapređenje strukture, instrumenata i procesa bankarske supervizije i sprečavanja pranja novca. Uz to, predstavnici MMF-a dijele stav CBCG o značaju implementacije planirane revizije kvaliteta aktive bankarskog sistema (AQR). Zajedno smo konstatovali da će AQR doprinijeti adekvatnijem vrednovanju kolaterala u postupku klasifikacije aktive i izdvajanju rezervacija za potencijalne kreditne gubitke u bankama, što će ukupan bankarski sektor učiniti još stabilnijim i otpornijim na potencijalne nepredviđene gubitke”, kaže guverner Centralne banke Crne Gore za Dnevne novine\nNa osnovu posljednjih raspoloživih podataka za 13 banaka u sistemu, odnosno podataka sa kraja maja 2019. godine, u jednogodišnjem periodu, ključne bilansne pozicije bilježe rast, i to: aktiva 8,51 odsto, krediti 8,95 odsto, depoziti 6,16 odsto i kapital 11,42 odsto, kaže u intervjuu Dnevnim novinama guverner centralne banke Crne Gore Radoje Žugić.\n,,Osim pozitivnih ocjena kada su u pitanju ekonomski rast Crne Gore i fiskalna konsolidacija koju Vlada odlučno sprovodi i koja značajno doprinosi unapređenju stanja javnih finansija, predstavnici MMF-a su, tokom prethodne misije, analizirali i situaciju u našem finansijskom sistemu. Generalna ocjena je da se CBCG kreće u ispravnom smjeru kada je riječ o aktivnostima usmjerenim na unapređenje strukture, instrumenata i procesa bankarske supervizije i sprečavanja pranja novca. Uz to, predstavnici MMF-a dijele stav CBCG o značaju implementacije planirane revizije kvaliteta aktive bankarskog sistema (AQR). Zajedno smo konstatovali da će AQR doprinijeti adekvatnijem vrednovanju kolaterala u postupku klasifikacije aktive i izdvajanju rezervacija za potencijalne kreditne gubitke u bankama, što će ukupan bankarski sektor učiniti još stabilnijim i otpornijim na potencijalne nepredviđene gubitke”, kaže guverner Centralne banke Crne Gore.\nŽUGIĆ: Prema prognozama CBCG, stopa rasta BDP-a u ovoj godini iznosiće oko tri odsto, što je u skladu sa projekcijama MMF-a, Evropske komisije i Svjetske banke. Nakon izuzetno visoke stope ekonomskog rasta od 4,9 odsto u prethodnoj godini, naša projekcija za 2019. godinu je niža, usljed jakog baznog efekta u posljednjih šest godina. I u ovoj godini očekujemo da će nosioci ekonomskog rasta biti: turizam, zasnovan na rastu kvaliteta turističke ponude; energetika, podstaknuta izgradnjom novih energetskih postrojenja i građevinarstvo, dominantno usljed nastavka gradnje autoputa i turističkih i energetskih objekata. Prema preliminarnim podacima MONSTAT-a, realna stopa rasta BDP-a u prvom kvartalu 2019. godine iznosila je tri odsto.\nŽUGIĆ: Na osnovu posljednjih raspoloživih podataka za 13 banaka u sistemu, odnosno podataka sa kraja maja 2019. godine, u jednogodišnjem periodu, ključne bilansne pozicije bilježe rast, i to: aktiva 8,51 odsto, krediti 8,95 odsto, depoziti 6,16 odsto i kapital 11,42 odsto. Ove kategorije bilježe značajan rast i u odnosu na kraj 2018. godine, pa je tako aktiva porasla 3,97 odsto, krediti 7,23 odsto, depoziti 2,67 odsto i kapital 5,21 odsto.\nAgregatni koeficijent solventnosti, kao relativni pokazatelj adekvatnosti kapitala, na kraju prvog kvartala 2019. godine je iznosio 16,64 odsto, što je značajno iznad propisanog minimuma od 10 odsto.\nNa kraju maja 2019. godine učešće nekvalitetnih kredita u ukupnim kreditima iznosilo je 4,75 odsto, dok je u istom periodu prethodne godine njihovo učešće iznosilo 6,33 odsto. U odnosu na kraj 2018. godine, ovaj pokazatelj bilježi smanjenje od 0,49 procentnih poena. Takođe, ukupni krediti koji kasne preko 90 dana predstavljaju 2,94 odsto ukupnih kredita, dok su u uporednom periodu prethodne godine predstavljali 4,29 odsto ukupnih kredita.\nU posmatranom jednogodišnjem periodu (31.05.201831.05.2019.) ukupni depoziti (isključujući depozite Atlas banke i IBM) bilježe rast u iznosu od oko 192 miliona eura, odnosno 6,16 odsto. Likvidna aktiva, takođe, u posmatranom jednogodišnjem periodu bilježi rast, i to od 53 miliona eura, odnosno 6,16 odsto, pri čemu se i dalje nalazi na visokom nivou i predstavlja 21,07 odsto ukupne aktive.\nŽUGIĆ: Termin “ranjive banke” se odnosi na banke koje su u prethodnom periodu imale kvalifikovano mišljenje eksternih revizora na njihove finansijske iskaze. Kao što je poznato, “ranjivim” su u prethodnom periodu označene tri banke, od kojih su dvije otišle u stečaj. Na osnovu posljednjih raspoloživih podataka, treća banka je iskoračila u prethodnom periodu i uspjela da dodatno unaprijedi parametre svog poslovanja. Naglasio bih da je ova banka bila u kontinuitetu predmet neposredne kontrole u prethodnih pet godina. Na osnovu posljednjih raspoloživih informacija, navedena banka ima koeficijent solventnosti iznad 12 odsto, poslovala je na profitabilnoj osnovi i održava visok nivo likvidne aktive od preko 20 odsto ukupne aktive, sa formiranim rezervama likvidnosti u obliku državnih obveznica.\nPoseban segment naših aktivnosti u narednom periodu biće usmjeren na unapređenje platnog prometa. Uvažavajući značajne inovacije u industriji plaćanja i ubrzani razvoj digitalizacije, CBCG sagledava sve mogućnosti uvođenja servisa instant plaćanja u doglednom vremenu.\nTokom 2018. godine, od 15 banaka koje su poslovale u tom periodu, 12 je bilo predmet neposredne kontrole, odnosno 80 odsto ukupnog broja banaka. Centralna banka primjenjuje konzervativnu politiku vršenja neposrednih kontrole, tako da u kontinuitetu vrši veliki broj neposrednih kontrole na godišnjem nivou, kojima su obuhvaćene skoro sve banke u sistemu.\nŽUGIĆ: Bilo je u javnosti i komentara da CBCG “taji podatke o kontroli banaka” i time, navodno, krši načelo transparentnosti, što je ocjena koja je iznijeta apsolutno paušalno, bez osvrta na zakonsko rješenje koje precizira da izvještaji o kontroli banaka sadrže podatke i informacije koji predstavljaju bankarsku, odnosno poslovnu tajnu, te stoga imaju povjerljiv karakter. Zakonom o bankama je propisano da Centralna banka ove podatke ne smije učiniti dostupnim trećim licima, osim u izuzetnim slučajevima propisanim zakonom. Napomenuo bih da je ovo pitanje na isti ili sličan način riješeno i u zemljama regiona i Evrope i da je primarna namjera ovakvih zakonskih rješenja očuvanje zdrave konkurencije na bankarskom tržištu i, posredno, zaštita stabilnosti ukupnog finansijskog sistema.\nŽUGIĆ: U periodu od kraja prošle godine do maja 2019. godine, ukupni depoziti (isključujući depozite Atlas banke i IBM) bilježe rast od 2,67 odsto.\nPored navedenog, ohrabruje činjenica da je došlo i do rasta prosječnog stanja depozita. Naime, za 13 banaka u sistemu, u periodu od decembra 2018. godine do kraja maja 2019. godine, prosječno stanje depozita je poraslo za 83 miliona eura, odnosno za 2,58 odsto.


Trebinje: Policija apeluje na građane… | Starmo\nNaslovnica BiH Trebinje: Policija apeluje na građane…\nfoto: RSE; arhiva - ilustracija\nTrebinje — Iz Policijske uprave Trebinje apelovali su na sve građane da preduzmu dodatni oprez prilikom paljenja vatre s obzirom da trenutne vremenske prilike pogoduju nekontrolisanom širenju vatre.\nIz ove policijske uprave apelovali su na građane i da obrate pažnju na sve druge okolnosti koje mogu uticati na nekontrolisano širenje vatre i da vatru ni u kom trenutku ne ostavljaju bez nadzora.\n“Zakon o zaštiti od požara iz novembra 2019. godine, kao jednu od mjera zaštite od požara zabranjuje paljenje korova i drugog poljoprivrednog otpada bez prethodnog obavještenja vatrogasno-spasilačke jedinice”, podsjećaju u saopštenju, prenosi BHRT.\nDodaje se da isti zakon propisuje i novčane kazne od 100 do 1.000 KM za ona fizička lica koja pale korov i drugi poljoprivredni otpad bez obavještavanja vatrogasno-spasilačke jedinice, kao i ukoliko ne preduzme sve potrebne mjere i radnje s ciljem sprečavanja širenja vatre.\n“Oni koji ne preduzmu mjere predostrožnosti prilikom paljenja vatre, te izazovu materijalnu štetu Policijska uprava Trebinje će sankcionisati u skladu sa važećim zakonskim propisima”, ističe se u saopštenju.\nMostar: Napad u sitne sate\nSaznajemo detalje: Ugostiteljski objekat napadnut raketama, kamenjem…


Više od 150 proizvoda u Lidlovim radnjama sa žigom „Čuvarkuća“ - Agro TV\nPočetna Novo Više od 150 proizvoda u Lidlovim radnjama sa žigom „Čuvarkuća“\nViše od 150 proizvoda u Lidlovim radnjama sa žigom „Čuvarkuća“\nKompanija Lidl Srbija postala je deo porodice „Čuvarkuća“ sa više od 150 domaćih proizvoda u svojoj ponudi, dobitnika kolektivnog žiga Privredne komore Srbije (PKS), u okviru projekta „Stvarano u Srbiji“.\n– Žig „Čuvarkuća“ nije jednostavno dobiti, jer 80 odsto vrednosti robe sa ovom oznakom mora da bude stvoreno u Srbiji, a ovu nedelju završićemo sa više od 700 proizvoda koji ga imaju. Kupovinom proizvoda sa ovim žigom pomažemo našim prijateljima, porodici, proizvodjačima, zdravstvu, školstvu, podstičemo nova zapošljavanja, jednostavno, pomažemo domaćoj privredi i društvu. Od nas zavisi u kakvoj ćemo zemlji živeti – rekao je predsednik PKS Marko Čadež na promociji žiga „Čuvarkuća“ u Lidl prodavnici.\nOn je dodao da se u Lidlu prodaje oko 500 domaćih proizvoda, od kojih 150 već ima žig „Čuvarkuća“ i ocenio da je kompanija na dobrom putu da ih bude još.\n– Važno je da biramo „Čuvarkuću“, jer tako rastemo kao privreda, društvo i zemlja odakle dolaze vredni proizvođači – poručio je Čadež.\nPredsednik PKS očekuje i da se roba koja ima oznaku „Čuvarkuća“ nađe i na tržištima širom sveta, svuda gde Lidl ima svoje prodavnice.\n– Proizvodi sa žigom „Čuvarkuća“ rezultat su zajedničkog rada sa našim partnerima – PKS i domaćim dobavljačima. Ponosni smo na činjenicu da će se od danas na policama Lidl prodavnica naći više od 150 proizvoda sa ovim žigom, što potvrđuje da kompanija uspešno ispunjava ono što smo građanima Srbije obećali kada smo otvorili vrata prvih prodavnica da smo tu da ostanemo, da rastemo i razvijamo se zajedno sa domaćim dobavljačima – rekao je generalni direktor Lidla Srbija Tomislav Šapina.\nOn se zahvalio PKS koja je, kako je istakao, omogućila da se uspešno završi proces dobijanja žiga „Čuvarkuća“.\nIz Lidla su najavili da će nastaviti da kandiduju nove proizvode za žig „Čuvarkuća“, kao i da sarađuju sa drugim domaćim dobavljačima.\nKompanija Lidl Srbija, deo nemačke „Schwarz Gruppe“, prve prodavnice u Srbiji otvorila je u oktobru 2018. godine, trenutno ih ima 49 u 32 grada i zapošljava više od 2.200 radnika. Lidl posluje u 32 zemlje širom sveta i ima više od 310.000 zaposlenih.


Serija novih standarda za „zeleno“ finansiranje projekata\nTanjug 16. septembra 2021. 09:34\nBEOGRAD – Međunarodna organizacija za standardizaciju objavila je seriju standarda za „zeleno“ finansiranje programa, projekata i poduhvata sa ciljem efikasne borbe protiv klimatskih promena, objavila je danas Privredna komora Srbije.\nNova serija standarda ISO 14030 – Vrednovanje performansi u vezi sa životnom sredinom – instrumenti za „zeleno“ zaduživanje, dolazi kao pomoć i podrška ostvarivanju ambicioznih ciljeva u borbi protiv klimatskih promena.\n„Procenjuje se da će biti potrebne stotine milijardi dolara za postizanje ciljeva sa nultom emisijom ugljenika i efektivno ublažavanje klimatskih promena. Zelene finansije, uključujući zelene obveznice i zelene zajmove, jedan su od mogućih načina da se to postigne“, kaže rukovodilac Centra za životnu sredinu, tehničke propise, kvalitet i društvenu odgovornost u PKS Dušan Stokić.\nDodaje da nedostatak usklađenih definicija onoga što zaista predstavlja „zeleno“ preti usporavanju njenog rasta i stvaranju prostora za još veću zloupotrebu „zelenog“ (tzv. greenwashing).\nPrimena ovih standarda mogla bi da pomogne da se u poslovnoj praksi uklone prisutne nedoumice, izbegnu pogrešna tumačenja, nerazumevanje, ali i zloupotrebe termina „zeleno“ kroz greenwashing, što bi, svakako, imalo pozitivan uticaj na investicije, ali i na potrošače i životnu sredinu, ističe Stokić.


SUMNJIVI UREĐAJI KOJI SU MNOGE UZNEMIRILI Ispod auta privatne firme postavljeni uređaji za koje se mislilo da su BOMBE\nPolicija je tokom uviđaja u banjalučkom naselju Lazarevo ispod automobila firme “Motoreks” pronašla dva lokatora koja prate kretanja vozila, saznaje Srpskainfo.\nU nastavku istrage trebalo bi biti utvrđeno ko je napravio neslanu šalu koja je uznemirila radnike “Motoreksa”, ali i građane koji žive u neposrednoj blizini mesta jer su prvo mislili da se radi o bombama.\nPolicija je ubrzo blokirala područje oko dva automobila do dolaska uviđajne ekipe koja je utvrdila da se ne radi o eksplozivnim napravama već lokatorima, piše Srpskainfo.\nPrema nezvaničnim informacijama građani su uspeli i snimiti vozilo kojim se dovezla nepoznata osoba, a navodno se radi o suparničkoj firmi.\nLAŽNA DOJAVA DIGLA POLICIJU NA NOGE Ispod automobila nisu bile postavljane EKSPLOZIVNE NAPRAVE\nPOLICIJA NA NOGAMA U banjalučkom naselju Lazarevo BOMBE ispod automobila\n– Policijski službenici Policijske uprave Banjaluka, 26. januara postupili su po prijavi da je ispod vozila u ulici Branka Popovića u Banjaluci, nepoznato lice postavilo određen predmet. Izvršenim uviđajem od strane policijskih službenika, utvrđeno je da se ne radi o eksplozivnim napravama – izjavila je Danijela Mučibabić, portparol PU Banjaluka.\nDodaje kako je rad na ovom predmetu i dalje u toku, te da je o svemu obaviješten dežurni tužilac Okružnog javnog tužilaštva Banjaluka.\nPorodice u Republici Srpskoj su najviše novca u maju trošile prehranu - 742 KM, za stanovanje i komunalne usluge 560 KM, te za tekuće održavanje domaćinstva 106 KM, naveli su iz Saveza sindikata.\nPrvog jula počinje 46. Festival monodrame i pantomime, prvi nastupa naš SLAVNI GLUMAC Petar Božović


Otvorena izložba povodom oslobođenja Sarajeva 1918. - FILTER\nOtvorena izložba povodom oslobođenja Sarajeva 1918.\nNa Filozofskom fakultetu Univerziteta u Istočnom Sarajevu večeras je otvorena izložba “Šumadijska divizija 1914-1918”, povodom 6. novembra 1918. godine, kada je srpska vojska oslobodila Sarajevo.\nDekan Filozofskog fakulteta na Palama Draga Mastilović rekao je novinarima da izložba obuhvata arhivske dokumente, fotografije slavne Druge srpske armije koja je pod komandom vojvode Stepe Stepanovića započela oslobađanje zapadnih srpskih krajeva i kada je 14 puk Timočke divizije pod komandom potpukovnika Živana Rankovića ušao u Sarajevo i prekinuo viševjekovno ropstvo srpskog naroda.\n“Tada je prekinuta austrougarska okupacija BiH, a znamo da je prije toga bila i turska okupacija”, napomenuo je Mastilović.\nOn je zahvalio kolegama iz Narodnog muzeja iz Kraljeva koji su imali dobru volju da se izložba organizuje na Palama i na taj način obilježe značajnu godišnjicu oslobađanja Sarajeva, datum koji se ne smije nikada zaboraviti.\nPrema njegovim riječima, treba njegovati kulturu pamćenja i ne zaboraviti heroje Timočke divizije, Šumadijske divizije i Druge srpske armije koji su oslobodili ove krajeve 1918. godine.\nOn je dodao da je na poziv Narodnog vijeća Kraljevine Srba, Hrvata i Slovenaca za BiH, srpska vojska ušla na prostor BiH i započela oslobađanje.\nDocent na Filozofskom fakultetu u Nišu Dejan Antić kaže da je organizovanje ovakvih izložbi veoma značajno kako bi se svi podsjetili na herojstvo predaka i da bi potomcima pokazali značaj borbe za slobodu i koliko je nekada bila prisutna ljubav prema otadžbini.\n“Otvaranje izložbe na kojoj se nalaze arhivski dokumenti, pisani dokumeti, vojničke pesme, replike pukovskih zastava su dio projekta Integrisanje južnih, centralnih i zapadnih srpskih zemalja koje sam sa dekanom Mastilovićem tako nazvao iz razloga jer srpski narod, ukoliko je nemoguće da se politički ujedinjuje, bar rade na kulturnom, duhovnom i povezivanju na obrazovnom planu”, rekao je Antić.\nPrema njegovim riječima, izložba je odlična prilika da se građani Istočnog Sarajeva upoznaju o ne tako davnom istoriji srpskog naroda, kada je oko 1.300.000 Srba stradalo od 1914-1918. godine.\nAntić je podsjetio i da u Drugom svjetskom ratu broj žrtava premašuje milion, te da je i u posljednjem odbrambeno-otadžbinskom ratu srpski narod stradao.\nOn je naglasio da se iz tog razloga treba njegovati nacionalni identitet srpskog naroda, naročito na onim prostorima gdje je srpski nacionalni korpus ugrožen.\nKustos Narodnog muzeja iz Kraljeva Nemanja Trifunović kaže da je Šumadijska divizija predstavljala jednu od divizija vojske Kraljevine Srbije koja se u toku velikog rata nalazila u sastavu Druge armije kojom je komandovao general, a kasnije vojvoda Stepanović.\nOn kaže da se herojstvo junaka Šumadijske divizije pokazalo i u bitkama na Ceru, na Kolubari, naročito prilikom čuvanja odstupnice srpskih snaga koja se povlačila putem Ibra i Kosova i Metohije ka Albaniji i ostrvu Krf.\nTrifunović naglašava da je veliki značaj Šumadijske divizije čiji je ratni put prvog i drugog poziva prošao kroz sve bitke koje je vodila srpska vojska.\nPrethodna U Istočnoj Ilidži oštećeno 150 kuća i imanja, šteta na državnoj imovini više od milion KM\nSledeća Da li će paljanska firma tužiti Centralnu banku BiH?\nJahorina pod snježnim pokrivačem\nMitropolit Hrizostom otvorio festival horova “Dani Sloge”


Regionalna platforma traži od kosovskih vlasti da istraže napad na ekipu TV Prva - JUGPRESS\nRegionalna platforma traži od kosovskih vlasti da istraže napad na ekipu TV Prva\nRegionalna platforma za zagovaranje medijskih sloboda i bezbednosti novinara zatražila je od kosovskih vlasti da istraže napad na novinarsku ekipu TV Prva, koji se dogodio u utorak prilikom akcije specijalnih policijskih snaga na severu Kosova, saopštilo je Nezavisno udruženje novinara Srbije (NUNS).\nNovinar Zoran Maksimović je u telefonskom razgovoru za NUNS potvrdio da je automobil koji je koristio na svom novinarskom zadatku u pucnjavi ozbiljno oštećen.\nKosovska policija je na zahtev Udruženja novinara Kosova odgovorila da nema informacije o ovom slučaju.\nU saopštenju se kaže da će Regionalna platforma o ovom incidentu obavestiti sve evropske institucije i zatražiti njihovu intervenciju.\nPlatforma podseća da je svaki napad na novinare napad na javni interes, demokratiju i ljudska prava.\nRegionalnu platformu za zagovaranje medijskih sloboda i bezbednosti novinara Zapadnog Balkana čine Nezavisno udruženje novinara Srbije, Sindikat novinara Crne Gore, Udruženje BH novinari, Hrvatsko novinarsko društvo, Udruženje novinara Kosova i Udruženje novinara Makedonije.


10 najboljih NBA košarkaša tokom devedesetih godina - Utakmica.rs\n09.08.2013. | 17:46\n10 najboljih NBA košarkaša tokom devedesetih godina\n#10 Redži Miler\nPoznat po svom preciznom šutu, Miler je otišao u penziju sa rekordom najboljeg trojkaša NBA lige, još uvek drži rekord najboljeg izvođača slobodnih bacanja. Pristupio kući slavnih u 2012 godini\n#9 Skoti Pipen\nJedan od najboljih igrača na poziciji krila, sedam puta učestvovao je u ol star mečevima, osam puta za redom bio je najbolji defanzivni igrač lige, jedini je košarkaš kome je poslo za rukom da osvoji NBA ligu i olimpijjske igre u istoj godini, dva puta.\n#8 Karl Meloun\nMeloun je imao neverovatnu karijeru, još uvek drži rekord igrača koji je šutirao, kao i rekord za najviše pogođenih slobodnih bacanja, u istoriji NBA lige.\nNa listi najboljih strelaca nalazi se ispred Majkl Džordana, ispred njega je samo Karim Abdul Džabar.\n#7 David Robinson\nRobinson je osvajao sve postojeće nagrade u NBA ligi, ruki igrač godine, MVP, 10 puta igrao Ol star meč, 3 puta učestvovao na olimpijskim igrama, najviše blokada (sezona 91-92) najbolji strelac lige(sezona 93/94), bio je četvrti igrač u istoriji NBA, koji je ubacio više od 70 poena na jednoj utakmici.\n#6 Džon Stokton\nNajlakši način da se oslika dominacija Stoktona na poziciji pleja je da se uporedi sa drugoplasiranim na listi, 15,806 asistencija imao je Stokton tokom svoje karijere, četiri hiljade više od drugoplasiranog Džejsona Kida. Stokton takođe drži rekord u ukradenim loptama 3265 tokom karijere. Na drugo mestu se takođe nalazi Džejson Kid.\n#5 Čarls Barkli\nPoznat po svojoj dominantnosti, osvojio je MVP titulu 1993 godine, pored toga, izabran je u 11 ol star timova. Jedan je od četvorice igrača koji su zabeležili preko 20,000 poena, 10,000 skokova i 4,000 asistencija\n#4 Patrik Juing\nJuing je bio pokretačka snaga Niksa tokom devedesetih godina, nalazi se u top 10 NBA lige po broju poena, skokovima po utakmici, 11 puta igrao je ol star meč\n#3 Šakil Onil\nNBA nije bila spremna za Šeka, uz Kobija Brajanta, osvojio je tri NBA šampionata, 1993 izabran je za najboljeg ruki igrača lige, 1995 bio je najbolji strelac lige.\nUčestvovao je na 15 ol star mečeva tokom dvadesetogodišnje karijere.\n#2 Hakim Oladžuvon\nJedan od najdominantnijih centara svih vremena, dva puta za redom osvajao je NBA šampionat, uvršten je u dvoranu slavnih 2008 godine.\n#1 Majkl Džordan\nŠta reći o njemu, jednostavno, LEGENDA, osvojio je 6 NBA šampionata, isto toliko puta, bio je MVP finala, 10 puta bio je najbolji strelac NBA sezone, bio je najdominantniji bas zbog konstantne želje za pobedom, ESPN ga je izabrao za najboljeg sportistu dvadesetog veka.\nCrveno-beli na našem skeneru (ocene)\nSrbija U16 lako sa Poljacima


S. Koreja: Svaku pomorsku blokadu smatrat ćemo objavom rata | Sjeverna Koreja News | Al Jazeera\nSjevernokorejsko vođstvo smatra da ih nuklerano oružje može zaštiti od svake prijetnje (EPA)\nOd pretnji ratom do spremnosti za razgovore kretale su se informacije o odnosima Severne Koreje i Sjedinjenih Američkih Država tokom poslednja 24 sata.\nNajpre je Severna Koreja osudila nove sankcije, koje su joj nametnule Sjedinjene Američke Države, optužujući ih da “prete ratom” i pokušavaju da podriju poboljšane međukorejske odnose tokom Zimskih Olimpijskih igara.\nOva zemlja je upozorila da će bilo kakvu pomorsku blokadu smatrati činom rata, dodajući da će nuklearno oružje sprelčiti bilo kakve pretnje.\nPretraga sumnjivih brodova\nOvo saopštenje Ministarstva spoljnih poslova Severne Koreje pojavilo se nakon objavljivanja informacija da se administracija američkog predsednika Donalda Trumpa i njeni ključni azijski saveznici spremaju da prošire aktivnosti presretanja brodova za koje se sumnja da krše sankcije protiv Severne Koreje.\nTaj plan bi mogao, kako je preneo Reuters, pozivajući se na visoko pozicionirane američke zvaničnike, da uključi razmeštanje snaga američke obalske straže koja bi zaustavljala i pretraživala plovila u azijsko-pacifičkim vodama.\nNekoliko sati kasnije, međutim, kabinet predsednika Južne Koreje je saopštio da su članovi severnokorejske delegacije na visokom nivou, koja je ranije ovog meseca posetila Južnu Koreju povodom svečanog otvaranja Zimskih olimpijskih igara u Pjongčangu, tada saopštili da je Severna Koreja otvorena za pregovore sa SAD.\nNa sastanku s južnokorejskim predsednikom Mun Džae-inom u Pjongčangu, severnokorejska delegacija je tada saopštila i da bi odnosi između dve Koreje i odnosi između Severne Koreje i SAD trebalo da se razvijaju povezani jedni s drugim, navedeno je u saopštenju južnokorejskog predsednika.\nBijela kuća: Sankcije ostaju\nNa ovu informaciju reagovala je potom i Bela kuća saopštenje u kojem se kaže da ekonomske sankcije protiv Severne Koreje sa ciljem pritiska na tu zemlju da okonča svoj nuklearni program moraju da se nastave.\n“Videćemo da li poruka Pjongjanga danas da je speman za razgovore, predstavlja prve korake na putu denuklearizacije”, navela je Bela kuća u saopštenju.\nU međuvemenu, kako se dodaje, SAD i svet moraju da nastave da jasno stavljaju do znanja da severnokorejski nuklearni i raketni programi predstavljaju ćorsokak, preneo je Reuters.\nOva agencija navela je i da američka inicijativa za presretanjem brodova u azijsko-pacifičkim vodama pokazuje sve veću užurbanost Vašingtona da prisili Pjongjang da uđe u pregovore o napuštanju svog vojnog nukelarnog programa, navodi Rojters.\nSAD se sprema da presretne brodove oko Sjeverne Koreje\nGuterres upozorava na nuklearnu prijetnju Sjeverne Koreje\nGeneralni sekretar Ujedinjenih naroda kaže da je svijet suočen s ozbiljnom nuklearnom prijetnjom te da se kriza treba riješiti diplomatijom.


Početna » Dragan Đilas » Page 2\nPiše: Vojislav Stojsavljević 5. 2. 2020.\nJovanov: Đilas potkupljuje građane za bojkot\nPotpredsednik Glavnog odbora Srpske napredne stranke (SNS) Milenko Jovanov izjasvio je večeras „da će predstojeće izbore u Srbiji da bojkotuju samo oni koje je potkupio i ucenio Dragan Đilas“.\nPiše: FoNet 1. 2. 2020.\nPiše: V. T. 31. 1. 2020.\nMa koliko se trudili da o sebi u očima birača stvore pozitivnu sliku, lideri najvećeg opozicionog bloka Saveza za Srbiju teško da u ovom okolnostima mogu da nadvladaju loš imidž koji o njima ima veći deo građana a koji je stvoren na osnovu onoga što funkcioneri vlasti i mediji koji je podržavaju govore i pišu.\nPiše: Lidija Valtner 24. 1. 2020.\nPredsednik Srbije Aleksandar Vučić izjavio je danas, govoreći o razgovoru sa predsednikom Crne Gore Milom Đukanovićem o položaju Srba i Srpske pravoslavne crkve u Crnoj Gori, da se njih dvojica „ni oko čega nisu složili“, ali da će nastaviti razgovore.\nSavez za Srbiju odnosno nijedna stranka ni pokret koji čine Savez nece učestvovati na parlamentarnim, pokrajinskim i lokalnim izborima, izričit je u izjavi za Danas predsedavajući Saveza Dragan Đilas, nakon što je udruženje „1 od 5 miliona“ objavilo mogućnost da uprkos najavljenom bojkotu izađe na izbore.\nPiše: Lidija Valtner 23. 1. 2020.\nPiše: L. Valtner 17. 1. 2020.\nIstovremeno, Srbija treba da se obaveže da će zaustaviti kampanju protiv priznavanja nezavisnosti Kosova i takođe d… https://t.co/b06badygXy\nNa pitanje kako odgovara na komentare da je Srbija 21 u službi Vučića, Đurišić je odgovorio da ga takva nagađanja „… https://t.co/8Y4uX3zP0c


Za nesreću na Brdskoj trci ''Tara 2012'' ukupno šest godina\nZa nesreću na trci "Tara 2012" u kojoj su stradale tri osobe, direktor trke Ismet Gačo i njegov pomoćnik Živadin Todorović osuđeni su na po tri godine zatvora.\nKako prenose "Večernje novosti", viši sud u Užicu doneo je presudu za tragediju koja se dogodila 19. avgusta 2012. godine na automobilskoj trci „Tara 2012“, a kada su posle incidenta na stazi stradali gledaoci, brat i sestra Nikola (30) i Jovana (27) Trišić, i Dragiša Jakovljević (47) iz Petrovca na Mlavi.\nDirektor trke Ismet Gačo i njegov pomoćnik Živadin Todorović osuđeni su na po tri godine zatvora zbog propusta u organizaciji sportskog događaja, dok je trećeoptuženi Mile Rabrenović oslobođen odgovornosti.\nKako registrovati trkački automobil u Srbiji?\nDirektor Agencije za bezbednost saobraćaja Milan Božović izjavio je danas da će uskoro biti izmenjena Uredba kojom će biti snižene cene raznih prepravki vozila, kao i naknadnog zatamnjivanja stakla.\nBožović je nakon sednice Grupacije ovlašćenih uvoznika vozila i delova Privredne komore Srbije rekao da je resorna ministarka Zorana Mihajlović pokrenula pitanje cena i procedura kako bi se olakšalo građanima. ''Ministarstvo saobraćaja je pokrenulo pitanje cene usluge ispitivanja prepravljanja vozila naknadnom ugradnjom folije i očekujem da će tu biti smanjena cena, a izmenama i dopunama Zakona o bezbednosti saobraćaja očekujemo znatno jednostavnije postupke za sve prepravke'' rekao je Božović Tanjugu.


DODIK: ODBAČEN ZAKON O VSTS BiH | SRNA\nBANjALUKA, 28. FEBRUARA /SRNA/ - Predsjednik SNSD-a Milorad Dodik rekao je danas da Izvršni komitet SNSD-a odbacuje zakon o Visokom sudskom i tužilačkom savjetu /VSTS/ BiH usvojen na sjednici Predstavničkog doma parlamenta BiH, te da je zadužio delegate SNSD-a u Domu naroda da ga odbiju.\n"Izvršni komitet smatra da je glasanje poslanika SDS-a i PDP-a u vezi sa Zakonom o VSTS-u eklatantan primjer izdaje interesa Srpske, odnosno primjer produžene izdaje jer su time prekršeni zaključci Narodne skupštine Srpske", rekao je Dodik na konferenciji za novinare poslije sjednice Izvršnog komiteta SNSD-a u Banjaluci.\nPrema njegovim riječima, Izvršni komitet je konstatovao da su SDS i PDP iz podaničkih razloga iskazanih kroz realizaciju zaključaka SDA, odbacili srpsko jedinstvo i odbranu Republike Srpske na nivou BiH.\n"Izražavamo žaljenje zbog toga. SDS i PDP su radne jedinice SDA u Srpskoj, koje su veoma opasne za Republiku Srpsku i njene interese, a značajno i za njenu budućnost", kaže Dodik.\nOn je istakao da je usvajanje ovog zakona dokaz realizacije zahtjeva SDA.\n"SNSD je zadužio svoje funkcionere da razgovaraju sa stranim predstavnicima u BiH kako bi predstavili argumente i stavove Srpske u vezi sa aktuelnom situacijom. SNSD će nastaviti da čini napore kako bi bio obezbijeđen dijalog u BiH i poziva predstavnike konstitutivnih naroda i dva entiteta da taj dijalog uspostave", naglasio je Dodik.\nDodik je naveo da je Izvršni komitet odbacio i osudio prijetnje visokog predstavnika Valentina Incka Republici Srpskoj i njenim funkcionerima.\n"To je još jedan dokaz da je Incko u službi bošnjačkih interesa u BiH i da je izgubio kredibilitet. Vlada Srpske o tome treba da obavijesti potpisnike Dejtonskog sporazuma, zemlje svjedoke potpisivanja tog sporazuma i Savjet bezbjednosti UN jer je Incko godinama kršio Aneks 10 Dejtonskog sporazuma", rekao je on.\nDodik je istakao da je odbačen i način obraćanja ambasadora EU, šefa Misije OEBS-a i otpravnika poslova Ambasade SAD u BiH Srbima koji su zaposleni u institucijama BiH, ocjenjujući da je to neprimjereno miješanje u unutrašnje stvari BiH i prijetnja zaposlenima.\n"To pismo je akt pritiska, neprimjerena praksa i kršenje Bečke konvencije o diplomatskim odnosima. Zatražiću od njihovih centrala da objasne takvo ponašanje. Nikada nisu reagovali na ovaj način kada bošnjački radnici u zajedničkim institucijama održe sastanak sa svojim predstavnicima", izjavio je Dodik.\nAmbasadori, istakao je on, smatraju da mogu da rade šta žele i da upravljaju u BiH, zbog čega je rekao da će pitati njihove šefove da li su prijetnje Srbima koji su zaposleni u zajedničkim institucijama politika EU.\n"Poslaću pismo /američkom predsjedniku/ Donaldu Trampu da pitam - da li je to stav američke administracije? Pitaću Rusiju i druge zemlje članice OEBS-a - da li dijele mišljenje šefa Misije OEBS-a u BiH? Oni se panično plaše da će Bošnjaci doći pred njihove ambasade i rezidencije. Organizovaćemo miting u Istočnom Sarajevu i tražićemo da se preseli pred OHR u Sarajevu. Ako je to način, onda ćemo se tako ponašati", poručio je Dodik.\nPrema njegovim riječima, Izvršni komitet SNSD-a odbacio je i 1. mart kao praznik BiH jer, kako je naglasio, to nije proglašeno nijednim aktom na nivou BiH.\n"To je lažna predstava i pokušaj majorizacije u BiH. Neprimjeren je odlazak stranih predstavnika na tu kvazi manifestaciju jer oni doprinose da jedno neriješeno pitanje postane još složenije", upozorio je Dodik.\nIzvršni komitet SNSD-a prihvatio je prijedlog sporazuma o saradnji sa organizacijom koju predstavlja gradonačelnik Bijeljine Mićo Mićić i zadužio potpredsjednika SNSD-a Radovana Viškovića da potpiše sporazum.\n"Mićić je već potpisao sporazum i mi smo ga danas prihvatili. Zatražili smo da kroz anekse tog sporazuma bude obezbijeđena operativna razrada saradnje kojoj se radujemo jer vjerujemo da će Bijeljina biti dodatno stabilizovana kroz konekciju sa republičkim institucijama. SNSD pokazuje privrženost jedinstvenom djelovanju na prostoru Republike Srpske sa svim političkim faktorima koji žele tu saradnju", rekao je Dodik.\nOn je dodao da Izvršni komitet traži od poslaničkog kluba SNSD-a u Narodnoj skupštini Republike Srpske da na prvoj sjednici predloži novi Poslovnik o radu Narodne skupštine da bi bila obezbijeđena demokratska procedura i vraćen njen ugled.\n"Ugled je urušen ponašanjem opozicionih partija koje su zloupotrijebile procedure i pokušavaju degradirati ulogu Narodne skupštine", kaže Dodik.\nPrema njegovim riječima, rukovodstvo stranke je zaduženo da organizuje sastanak sa koalicionim partnerima kako bi analizirali saradnju i utvrdili najširu moguću platformu za odbranu Srpske čiji su interesi ugroženi zajedničkom aktivnošću bošnjačkih političkih stranaka i međunarodnog faktora u BiH.\nDodik je istakao da SNSD očekuje od Vlade Srpske da pokrene pitanje uvida u rad i utvrđivanja odgovornosti za kršenje propisa u radu Republičke uprave za geodetske i imovinsko-pravne poslove /RUGIP/.\n"To se odnosi na rad na planu upisa u katastar zemljišta javnih institucija kao što je grad Banjaluka. Dobili smo informaciju da je bilo propusta u RUGIP-u i da su na bazi nepravosnažnih sudskih odluka vršena uknjiženja koja su bila osnov za odluke Ustavnog suda BiH", naglasio je Dodik.\nOn je dodao da je ispunjen jedan od zaključaka sa prošlosedmične sjednice Izvršnog komiteta i u parlamentarnu proceduru upućen Prijedlog zakona koji predviđa eliminaciju stranih sudija iz Ustavnog suda BiH.\n"Prijedlog zakona smo dostavili sa legitimnim predstavnicima hrvatskih političkih interesa u BiH. I dalje pozivamo na dijalog i očekujem da će rasprava u Predstavničkom domu pokazati neophodnost da to pitanje bude regulisano", istakao je Dodik.\nSRPSKA DONIRALA RESPIRATOR BRČANSKOJ JAVNOJ ZDRAVSTVENOJ USTANOVI


Naslov: Amerika i pet patuljaka Sub Okt 11, 2008 11:06 am\nPravo iznenađenje glasanja u na Ist Riveru bile su države koje su se izjasnile protiv naše inicijative. U američkoj šaci su se našle samo Albanija, i zemlje za koje prosečan Srbin, ili baš ako neko hoće - prosečan Evropljanin - nikada nije čuo! Odjednom su nam najljući protivnici postali neki Nauru, Palau, Maršalska Ostrva i Mikronezija. Te četiri države imaju ukupno 206.000 stanovnika i površinu od 1.362 kvadratna kilometra.Zašto su te zemljice rešile da glasaju drugačije nego 151 država koliko ih je bilo za i uzdržanih?\n- Te državice uopšte ne dotiče problem Srbije i Kosova, ali ih i te kako interesuje odnos sa SAD. Albanija je glasala protiv, jer je htela da pokaže kako je ona, a ne Kosovo, uporište albanskog pokreta. U tom pokretu su stvari počele da se pomeraju od Tirane u korist Prištine i sada je trebalo da pokažu kako su i dalje glavni. Amerika je potvrdila da drži front - kaže Dušan Janjić, predsednik Kluba 21.\nDugovi stopirali Liberiju\nLiberiji nije dozvoljeno da glasa o rezoluciji Srbije u Generalnoj skupštini UN zato što nije izmirila dugove za članarinu prema svetskoj organizaciji, proističe iz pravila o glasanju u UN-u.\n„Članica UN koja je u dugovima prema Organizaciji, neće imati glas u Generalnoj skupštini ako je iznos tih dugova jednak ili veći od ukupnog iznosa nadoknade za članstvo u poslednje dve godine“, piše u članu 19 Povelje UN, a prenosi Beta.\nGeopolitikolog Zoran Petrović Piroćanac ukazuje da su protiv glasale „države kojih nema“.\n- One su u Polineziji koja je pod američkom ingerencijom i morale su to da urade. Albanija je, takođe, morala ovako da glasa jer je ona potpuno nova baza SAD, a prema američkom konceptu biće spojena u kompaktnu teritoriju sa Kosovom, delom Makedonije i Crne Gore. Bondstil je krunski dokaz za to - smatra Piroćanac.


Galenika osvojila regionalnu nagradu ,,Digital Cup Awards“ za najbolju digitalnu kampanju za rebranding – Galenika\nGalenika osvojila regionalnu nagradu ,,Digital Cup Awards“ za najbolju digitalnu kampanju za rebranding\n9. jun 2022. – Na nedavno održanoj konferenciji Social Media Summit u Sarajevu, Galenika je osvojila ,,Digital Cup Awards“ nagradu u kategoriji – najbolja digitalna kampanja za rebranding godine. ,,Digital Cup Awards” je stručna nagrada koja se dodeljuje kompanijama i brendovima za najkvalitetnije i najprofesionalnije digitalne kampanje u protekloj godini. Takmičenje je regionalnog karaktera i učestvovalo je 67 kompanija iz svih zemalja Adriatic regije. Dodeljene su nagrade u 20 različitih kategorija, a stručni žiri kojeg su sačinjavali eksperti iz regiona u oblasti digitalnog marketinga dodelio je Galenici nagradu u kategoriji „NAJBOLJI REBRANDING GODINE“ nakon detaljne analize kampanja svih učesnika u ovoj kategoriji.\nGalenika je rebranding kampanju pod sloganom ,,Posvećeni ljudima, verni zdravlju“ sprovela sredinom 2021. godine. Kampanja je imala za cilj uvođenje novog vizuelnog identiteta kroz boje koje simbolizuju vrednosti kompanije i još bliže reflektuju njenu misiju i posvećenost zdravlju i odgovornom poslovanju.


Vršilac dužnosti direktora Agencije za unapređenje stranih investicija BiH (Fipa) Milica Marković ocijenila je da rezultati rada agencije u proteklom periodu nisu zadovoljavajući, ali da se o efektivnosti Fipe može razgovarati.\n"Kada sam došla, uvjerila sam se da nije tačno to šta je prethodni direktor govorio, da je Fipa postigla investicije vrijedne između 800 i 900 miliona KM na osnovu projekata koji su finansirani. To se nigdje nije moglo pronaći, tako da mislim da je to više bilo njegovo hvalisanje", rekla je Markovićeva za Glas Srpske.\nMarkovićeva je navela da joj je zadatak da posloži stvari na svoja mjesta, počevši od normativa, sistematizacije koja nije rađena desetak godina, pa sve do drugih akata.\n"Potrebno je napraviti reda, jer su sve to preduslovi da se postignu bolji rezultati rada. Ne krijem da sam i kao poslanik SNSD-a uvijek bila za priču da je o svim agencijama koje nisu opravdale svoje postojanje u smislu namjenskog korištenja sredstava potrebno razmišljati da li treba da postoje ili ne. Što se tiče ove agencije, ima prostora da ispuni zadatke koji su joj dati", rekla je Markovićeva.\nPrema njenim riječima, Fipa je jedna kocka u mozaiku koja treba da doprinese razvoju sfere za koju je zadužena, ali je put do cilja dug.\nMilica Marković FIPA BiH\nParlament Savjeta Evrope\nMilica Marković predsjedavajuća Političke grupe "Slobodni demokrati"\nDodik: Milica Marković bila izložena ogromnoj torturi\nMilica Marković rješava nestašicu vode u Azerbejdžanu\n14 glasova 52%\n4 glasova 15%\n9 glasova 33%


Šef Kluba odbornika SNSD-a u Skupštini grada Bijeljina Miroslav Milovanović pozvao je danas gradonačelnika LJubišu Petrovića da prestane sa ignorisanjem inicijativa koje mu je gradska Skupština u prethodnih osam sjednica dostavila, nakon usvajanja, kao i da konačno prihvati političku realnost u Bijeljini.\nMilovanović je naglasio da skupštinska većina nikada nije bila smetnja u funkcionisanju grada Bijeljina i činila je sve da bi doprinijela poboljšanju i kvalitetu funkcionisanja Gradske uprava.\n"Sa druge strane, imamo potpuno ignorisanje svih inicijativa koje smo mi, kao skupštinska većina, dostavljali i koje su usvajane - one sada stoje u nekim ladicama gradonačelnika", rekao je Milovanović.\nOn je pozvao gradonačelnika da te inicijative izvadi iz ladica i uputi ih u dalju proceduru.\n"Sve te inicijative dostavljene su Gradskoj upravi i njemu kao gradonačelniku na dalje postupanje. Svojim djelovanjem u prethodnom periodu mi smo pokazali dobru volju prema gradonačelniku i Gradskoj upravi, pružili smo ruku, a u prilog tome ide i činjenica da smo podržali više od 400 raznih inicijativa i odluka upućenih od Gradske uprave i gradonačelnika", rekao je Milovanović na konferenciji za novinare.\nOn je istakao da su u okviru amandmana, kada je usvajan budžet grada Bijeljina, uveli nekoliko novih stavki s ciljem poboljšanja u budžetskim prihodima kada je riječ o građanima Semberije.\nMilovanović je naveo da su kada je riječ o izdvajanju za poljoprivredu uspjeli da ona budu rekordnih 1.600.000 KM.\n"Uveli smo subvencije za novorođenčad, subvencije za roditelje čija djeca idu u privatne vrtiće, definisali smo pomoć Gradskoj toplani i Gradskom groblju i nismo se vodili činjenicom da li u tim preduzećima upravljaju naši kadrovi, nego smo vođeni opštim interesom", naglasio je Milovanović.\nOd tih i takvih inicijativa korist će imati građani Bijeljine, rekao je Milovanović, a među njima je i njegova inicijativa koja se tiče Odjeljenja za stambeno-komunalne poslove.\n"Prema važećim aktima kada je riječ o infrastrukturi u našim mjesnim zajednicama građani učestvuju sa 30 odsto, dok 70 odsto treba da izdvaja Gradska uprava. Moja inicijativa bila je bazirana na zahtjevima velikog broja građana sa kojima sam se susretao i koji su tražili da se njihovo učešće smanji sa 30 odsto na 20 odsto. Upravo je moja inicijativa išla u tom pravcu, upućena je Odjeljenju za stambeno-komunalne poslove da Gradska uprava preuzme obavezu sufinansiranja 80 odsto, a građani 20 odsto", naveo je Milovanović.\nMilovanović je rekao da još jednom poziva gradonačelnika da privoli ljude u Odjeljenju za stambeno-komunalne poslove da bude realizovana ova inicijativa koja zavređuje pažnju, ali i svih dvadesetak koje su dostavljene Gradskoj upravi u skladu sa Poslovnikom o radu Skupštine.\nMilovanović je pozvao gradonačelnika počne obavljati svoje obaveze, da se vrati nadležnostima za koje su ga građani izabrali, odnosno da konačno, nakon 10-11 mjeseci od kako je preuzeo dužnost, prihvati političku realnost u gradu Bijeljina.\n"Ona je takva da imamo legalno izabranog gradonačelnika kojem smo više puta čestitali, ali bi i on morao da prestane sa ignorisanjem od istih tih građana legalno izabrane skupštinske većine koju čine 23 odbornika", poručio je Milovanović.\nSjednica Saveza opština i gradova\nŠta predviđaju izmjene Zakona o lokalnoj samoupravi?\nŽivotna priča 95-godišnjeg Mlađana: Dva puta izbjegao smrt, dva puta ostajao bez ičega


Mesta onih koji su otišli u inostranstvo popunjavaju radnici iz zemalja u okruženju, Turske, pa čak i iz udaljenijih država. Trenutno ih je u Srbiji, kako se procenjuje, više od 10.000. Goran Rodić iz Građevinske komore Srbije kaže da se takvi radnici obično kriju od inspekcije, ističući da im je stručna osposobljenost na niskom nivou.\n"Zanatske elite u Srbiji više nema – dobrih majstora, rukovalaca, tehničara, inženjera. Svi koji su stekli znanje i iskustvo otišli su u inostranstvo", kaže Rodić i dodaje da ima velikih problema u održavanju sistema visokih i infrastrukturnih objekata.\nCRNOJ GORI I DALJE NEDOSTAJU RADNICI Biznismeni traže lakše vize za sezonce iz Indonezije, Filipina, Pakistana...\nRast majstorskih dnevnica, koje su od 50 do 100 evra, odrazio se na cene stanova, ali nije privukao više mladih. Iz Sindikata građevinarstva upororavaju na teško stanje u toj oblasti ukazujući na to da se na gradilištima nalazi nestručna radna snaga.


Vremenske nepogode najviše koštaju najsiromašnije zemlje - Radio Luna\nPočetna Svet Vremenske nepogode najviše koštaju najsiromašnije zemlje\nVremenske nepogode najviše koštaju najsiromašnije zemlje\nDeset najskupljih vremenskih nepogoda tokom 2020. godine koštalo je gotovo 150 milijardi dolara osigurane štete, što je mnogo više nego prethodne godine i pokazuje sve veći uticaj globalnog zagrevanja, podaci su britanske nevladine organizacije Kristijan ejd (Christian Aid).\nPrema godišnjem izveštaju te organizacije, tih deset katastrofa izazvalo je smrt 3.500 osoba i raseljavanje više od 13,5 miliona ljudi.\nOd velikih požara u Australiji do niza uragana na Karibima, stvarni trošak ekstremnih vremenskih dogadjaja 2020. godine podstaknutih globalnim zagrevanjem, zapravo je mnogo veći, s tim što većina štete nije osigurana, dodaje ta NGO.\nI nije iznenadjujuće što su siromašne zemlje platile najvišu cenu, sa samo četiri odsto osiguranih ekonomskih gubitaka izazvanih ekstremnim vremenskim prilikama, u poredjenju sa 60 odsto u bogatim zemljama, navodi se u izveštaju koji se poziva na nedavnu studiju objavljenu u časopisu Lanset (The Lancet).\nVremenske katastrofe su naravno pustošile planetu i pre pojave klimatskih promena koje je izazvao čovek, ali porast temperature od najmanje 1,1 stepen od početka industrijske ere povećao je njihovu učestalost i njihove posledice.\n“Bilo da su u pitanju poplave u Aziji, skakavci u Africi ili oluje u Evropi i Americi, klimatske promene su nastavile da besne i 2020. godine”, navela je Ket Kramer, odgovorna za klimu u britanskoj organizaciji.\nPet najskupljih katastrofa tokom 2020. godine povezano je sa posebno jakim monsunom u Aziji. “Poplave 2020. bile su medju najgorima u istoriji Bangladeša, sa više od četvrtine zemlje pod vodom”, kaže jedan klimatolog sa Univerziteta za inženjerstvo i tehnologiju u Bangladešu.\nS druge strane, veliki broj tih katastrofa prouzrokovao je štetu od najmanje pet milijardi dolara, poput ciklona Amfan u Bengalskom zalivu u maju, požara na zapadu SAD tokom leta i jeseni, ili požara koji su u januaru harali Australijom.\nRekordna sezona uragana na Atlantiku, sa neverovatnih 30 oluja, izazvala je smrt najmanje 400 osoba i štetu od 41 milijarde dolara u SAD, Centralnoj Americi i na Karibima, navodi Kristijan ejd.\nTa organizacija dodaje da su dve oluje u Evropi, u februaru u Velikoj Britaniji i Irskoj i u oktobru u Francuskoj i Italiji, izazvale štetu od 5,9 milijardi dolara.\nNaučnici su najavljivali povećanje broja katastrofa povezanih sa klimatskim promenama.


Prijedor: Sipa uhapsila dva Srbina osumnjičena za ratni zločin\nNaslovnica NAJNOVIJE Nacija Prijedor: Sipa uhapsila dva Srbina osumnjičena za ratni zločin\nPrijedor – Pripadnici Agencije za istrage i zaštitu BiH rano jutros uhapsili su Petra Galića iz Oštre Luke i Gorana Sovilja iz Prijedora zbog sumnje da su počinili ratni zločin nad civilnim stanovništvom, javio je Birn.\nPortparol Tužilaštva Unsko-sanskog kantona Adnan Tulić rekao je da su dvojica uhapšenih osumnjičena da su kao pripadnici Vojske Republike Srpske 1. juna 1992. godine u Sanici, opština Ključ, lišili života civila Bošnjaka.\nIz Sipe je saopšteno da su na području Prijedora uhapšena lica čiji su inicijali P.G. /43/ i G.S. /49/ zbog sumnje da su na području opštine Ključ 1992. godine počinili krivično djelo ratni zločin protiv civilnog stanovništva.\nU saopštenju se navodi da je hapšenje obavljeno po naredbi Tužilaštva Unsko-sanskog kantona.\nNakon kriminalističke obrade u službenim prostorijama Sipe, uhapšeni će biti predati nadležnim tužilaštvima na dalje postupanje.


Konkurs je deaktiviran. Na zahtev poslodavca, konkurs je deaktiviran dana 13.05.2021 pre isteka prvobitno postavljenog roka.\nKomercijalista na terenu (kombi prodaja)\nNovi Sad, Sombor, Subotica, Zrenjanin\n35.000 - 100.000 RSD (mesečna plata) ugovor\tpuno radno vreme\nZKR Trgoteksplus Leskovac, je firma koja se bavi proizvodnjom gotovih tekstilnih proizvoda, osim garderobe. Raspisujemo oglas za novo radno mesto: Komercijalista na terenu - trgovački putnik (kombi prodaja).\nPotrebna je vozačka dozvola B kategorije, terenska prodaja robe putem administrativne zabrane\nStručna sprema nije bitna, kao ni iskustvo\nUslovi rada su izuzetni\nNakon dostizanja osnovnog targeta možete ostvariti još veću zaradu\nZkr trgoteksplus je firma koja postoji 25 godina i bavi se proizvodnjom gotovih tekstilnih proizvoda.


KOALICIJA TRI STRANKE: Olaf Šolc predstavio prioritete nove vlade Njemačke - Vijesti365\nHome›Svijet›Evropa›KOALICIJA TRI STRANKE: Olaf Šolc predstavio prioritete nove vlade Njemačke\nBudući nemački kancelar Olaf Šolc izrazio je zabrinutost zbog kretanja ruskih trupa na ukrajinskoj granici i rekao da bi bilo kakvi pokušaji da trupe pređu granicu bili neprihvatljivi.\n“Mora biti sasvim, sasvim jasno da bi pretnja Ukrajini bila neprihvatljiva situacija”, rekao je Šolc 7. decembra, ističući da granice ne mogu biti narušene.\nŠolc, socijaldemokrata, trebalo bi sutra (8. decembar) da preuzme dužnost, nakon što ga je izabrao donji dom parlamenta Bundestaga.\nOn će predvoditi koaliciju u kojoj su još i ekološka partija Zelenih i liberalne Slobodne demokrate (FDP), čime je okončana 16-godišnja vladavina kancelarke Angele Merkel.\nNovi vicekancelar Robert Habek, koji je ko-lider Zelenih, rekao je da gasovod Severni tok 2, koji treba da transportuje gas iz Rusije u Evropu, zaobilazeći Ukrajinu, još nije dobio odobrenje i da se političke rasprave moraju nastaviti.\nZeleni su tradicionalno zauzeli tvrđi stav prema Rusiji, kao i prema Kini.\nUpitan o Kini, Šolc je rekao da će se blisko konsultovati sa evropskim partnerima. On je izbegao odgovor da li će se Nemačka pridružiti diplomatskom bojkotu Zimskih olimpijskih igara u Pekingu 2022.\nŠolc je rekao je da će se njegova nova trostranačka vlada fokusirati na rad sa demokratijama širom sveta i pohvalio predsednika SAD Džoa Bajdena za jačanje zajednice demokratskih zemalja.\n“Sada je jasno šta nas povezuje”, rekao je Šolc novinarima na konferenciji za novinare dan pre nego što će stupiti na dužnost kancelara.\nPotvrđujući da će njegovo prvo putovanje u inostranstvo biti Pariz, Šolc je istakao i značaj jačanja Evropske unije.\nPartije u novoj nemačkoj koalicionoj vladi potpisale su 7. decembra sporazum za svoju, kako je nazivaju, progresivnu vladu.\nKoalicioni sporazum, kako je rečeno, ima za cilj da ubrza zelenu tranziciju i modernizuje najveću evropsku ekonomiju, kao i da uvede neke progresivne društvene reforme, kao što je olakšavanje dvojnog državljanstva.\nSporazum usaglašen prošlog meseca između Šolcovih Socijaldemokrata levog centra, ekologa Zelenih i protržišne Slobodne demokratske stranke dobio je poslednjih dana snažnu podršku članova te tri partije.\nŠta su prioriteti Vlade?\n“Rekli smo da hoćemo da krenemo u veći napredak i od ove nedelje hoćemo da radimo na napretku. Nemamo iluzija, suočavamo se sa velikim izazovima”, rekao je Kristijan Lindner, budući ministar finansija i vođa Slobodnih demokrata.\nLinder je rekao da će se fokusirati na stabilnost cena i da sledeće godine ne planira da podigne nova zaduživanja, preko 100 milijardi evra (112,56 milijardi dolara) koliko je već planirano.\nKristijan Lindner je rekao i da će pažljivo pratiti inflaciju i da je kriza COVID-19 izazvala jednokratne efekte.\n“Buduća savezna vlada će se zalagati za stabilnost”, rekao je on na konferenciji za novinare nakon potpisivanja koalicionog sporazuma.\nSporazum između tri partije koje nisu imale neke bitnije razlike pre septembarskih izbora postignut je relativno brzo.